qundao/data-zh-poetry huggingface dataset:
重至秀山售屋将归十首·其一
作者：方回
朝代：宋

无復黄金带，空余白雪鬚。
满城惊再至，一马与同癯。
意广轻余子，时难老腐儒。
故园犹可灌，终不叹穷途。
重至秀山售屋将归十首·其七
作者：方回
朝代：宋

百战黄尘裏，偷閒我亦能。
隔墙呼酒友，过渡访诗僧。
谩说铜分虎，宁防玉点蝇。
千金牍背事，空復愤填膺。
重至秀山售屋将归十首·其二
作者：方回
朝代：宋

秀山山下榻，欹枕肯重来。
醉任门无掩，贫知盗□□。
□□终夜听，老树几年培。
归橐残书少，舟轻亦快哉。
重至秀山售屋將歸十首·其一
作者：方回
朝代：宋

無復黄金带，空餘白雪鬚。
滿城驚再至，一馬與同癯。
意廣輕餘子，時難老腐儒。
故園猶可灌，終不歎窮途。
重至秀山售屋將歸十首·其一〇
作者：方回
朝代：宋

田園亡失後，兒女長成時。
救急終無策，紓憂漫有詩。
數年爲去計，今日是歸期。
把酒東籬處，黄花賸幾枝。
重至秀山售屋將歸十首·其七
作者：方回
朝代：宋

百戰黄塵裏，偷閒我亦能。
隔牆呼酒友，過渡訪詩僧。
謾說銅分虎，寧防玉點蠅。
千金牘背事，空復憤填膺。
重至秀山售屋將歸十首·其三
作者：方回
朝代：宋

高下花千樹，東西屋百間。
一毫非易得，雙手竟空還。
勇銳傷輕脫，愚冥昧險艱。
全城保生齒，終覺愧衰顔。
重至秀山售屋將歸十首·其九
作者：方回
朝代：宋

離亂斯人致，艱危我輩當。
渾淪俄破碎，桀黠盡飛揚。
吐舌何能已，捫心肯自量。
忍窮非左計，天象看弧狼。
重至秀山售屋將歸十首·其二
作者：方回
朝代：宋

秀山山下榻，欹枕肯重來。
醉任門無掩，貧知盜□□。
□□終夜聽，老樹幾年培。
歸橐殘書少，舟輕亦快哉。
重至秀山售屋將歸十首·其五
作者：方回
朝代：宋

賃舟歸亦易，猶欠賃舟錢。
殘闕書難售，空寬宅盡捐。
俊□吾所慣，幼稚自堪憐。
生世都能幾，嚴州十二年。
重至秀山售屋將歸十首·其八
作者：方回
朝代：宋

雖曾爲太守，過似布衣貧。
未足肩前輩，猶應勝近人。
苦吟常不寐，得句忽如神。
玉食轘東市，何如保幅巾。
重至秀山售屋將歸十首·其六
作者：方回
朝代：宋

本謂馳亨軔，焉知蹈駭機。
七年當郡寄，一物不家歸。
池□魚猶聚，庭看竹未稀。
後人低價得，應免苦相譏。
重至秀山售屋將歸十首·其四
作者：方回
朝代：宋

全家先去盡，父老莫依依。
故是猶相愛，其如自合歸。
亂山回醉眼，急雨迫寒衣。
不用空惆悵，初來計已非。
重贈王相士
作者：方回
朝代：宋

是人家有些兒屋，何處山無這個雲。
浪走江湖□□□，□邊雲肯强隨君。
重遊鳳凰臺
作者：方回
朝代：宋

重扶瘦影上荒臺，萬里秋陰凝不開。
天地未休貔虎戰，江山敢望鳳凰來。
是非易判元嘉事，今古難逢太白才。
尊酒闌珊詩思亂，夕陽吹角不勝哀。
重阳后秋感
作者：方回
朝代：宋

盛夏关防少，深秋证候知。
脂寒饶涕唾，肤痒困疮痍。
故国山千迭，重阳菊一枝。
醉乡差可可，归路尚迟迟。
重阳吟五首·其一
作者：方回
朝代：宋

射蛇戏马老刘郎，不为干坤减战场。
三径寒华空怅望，閒居无酒对重阳。
重阳吟五首·其二
作者：方回
朝代：宋

心炎何处不南荒，瘴海烟深有玉堂。
随地着身无得丧，菊花开日即重阳。
重阳吟五首·其五
作者：方回
朝代：宋

战尘漠漠草荒荒，兵过村空菊自黄。
死尽亲知身偶在，干戈丛裏见重阳。
重陽吟五首·其一
作者：方回
朝代：宋

射蛇戲馬老劉郎，不爲乾坤減戰場。
三徑寒華空悵望，閒居無酒對重陽。
重陽吟五首·其三
作者：方回
朝代：宋

此身生死國興亡，摇落年年本是常。
無奈潘郎解悽怨，滿城風雨近重陽。
重陽吟五首·其二
作者：方回
朝代：宋

心炎何處不南荒，瘴海煙深有玉堂。
隨地著身無得喪，菊花開日即重陽。
重陽吟五首·其五
作者：方回
朝代：宋

戰塵漠漠草荒荒，兵過村空菊自黄。
死盡親知身偶在，干戈叢裏見重陽。
重陽吟五首·其四
作者：方回
朝代：宋

衣冠南渡紫微郎，流落天涯事可傷。
不是詩人終不會，亂山深處過重陽。
重陽後三日猶熱多病者死者
作者：方回
朝代：宋

重陽已過兩三日，真好菊花全未開。
合已樓前橫雁字，却於地上洶蚊雷。
爬搔最苦瘡瘍癢，擗踊時聞哭泣哀。
南客不堪况北客，生民何罪降天災。
重陽後秋感
作者：方回
朝代：宋

盛夏關防少，深秋證候知。
脂寒饒涕唾，膚癢困瘡痍。
故國山千疊，重陽菊一枝。
醉鄉差可可，歸路尚遲遲。
重陽後絕句五首·其一
作者：方回
朝代：宋

梧桐疏葉間微黄，年例江南未肯凉。
菊自此花三兩月，樽前日日是重陽。
重陽後絕句五首·其三
作者：方回
朝代：宋

九日若無詩與酒，人生如此定凡人。
我師子美牧之者，郪縣齊山句尚新。
重陽後絕句五首·其二
作者：方回
朝代：宋

昨朝卯酒醉至酉，不記滿斟凡幾巡。
莫問擔頭青蕊菊，且迎座上白衣人。
重陽後絕句五首·其五
作者：方回
朝代：宋

九月重陽菊未開，十月小春梅又來。
賞過日長添一線，一瓶菊伴一瓶梅。
重陽後絕句五首·其四
作者：方回
朝代：宋

難開笑口憶小杜，今歲江湖雁未飛。
政使菊花無可□，□當爛醉更忘歸。
野廟
作者：方回
朝代：宋

金甲朱衣畫壁昏，軍聲不到暫開門。
數家祈福來澆奠，剪紙糊燈作上元。
野趣居士杨公远令其子依竹似孙为予写真赠以长句
作者：方回
朝代：宋

尔来画工工画花，俗眼所识惟纷华。
牡丹百卉鬨蜂蝶，芙蓉鸳鸯相交加。
大为屏帐小卷轴，堆红积绿供□奢。
高人瞥见付一笑，妇女小儿争惊夸。
我爱杨君画山水，要自胸中有妙理。
巴东巫峡猿夜鸣，洞庭潇湘雁秋起。
皓月明河万里天，淡墨扫成顷刻耳。
旧与结交三十年，今老而归识其子。
是父是子皆诗人，每一相逢佳句新。
西风萧寺父谓子，写此前朝朝士真。
自言画是作诗法，状貌之外观精神。
忽似老夫对明镜，翛然雪鬓乌纱巾。
野态愁容本难画，问言何得此奇怪。
得诸苦心熟在手，郢人斤斧由基射。
腰围不用黄金带，象笏紫袍贫已卖。
只消结束作樵翁，看山独立长松下。
大杨居士醉曰然，小杨居士呼来前。
眉间更着□毫一，缥缈诗仙仍酒仙。
汝不逢我作郡年，此直当酬百万钱。
今既无此无可言，聊復赠之歌一篇。
野趣居士楊公遠令其子依竹似孫爲予寫真贈以長句
作者：方回
朝代：宋

爾來畫工工畫花，俗眼所識惟紛華。
牡丹百卉鬨蜂蝶，芙蓉鴛鴦相交加。
大爲屏帳小卷軸，堆紅積綠供□奢。
高人瞥見付一笑，婦女小兒爭驚誇。
我愛楊君畫山水，要自胸中有妙理。
巴東巫峽猿夜鳴，洞庭瀟湘雁秋起。
皓月明河萬里天，淡墨掃成頃刻耳。
舊與結交三十年，今老而歸識其子。
是父是子皆詩人，每一相逢佳句新。
西風蕭寺父謂子，寫此前朝朝士真。
自言畫是作詩法，狀貌之外觀精神。
忽似老夫對明鏡，翛然雪鬢烏紗巾。
野態愁容本難畫，問言何得此奇怪。
得諸苦心熟在手，郢人斤斧由基射。
腰圍不用黄金带，象笏紫袍貧已賣。
只消結束作樵翁，看山獨立長松下。
大楊居士醉曰然，小楊居士呼來前。
眉間更著□毫一，縹緲詩仙仍酒仙。
汝不逢我作郡年，此直當酬百萬錢。
今既無此無可言，聊復贈之歌一篇。
鉛山虞華甫往謝疊山枋得君直爲書耕隠二字今年八十一其子舜臣字舜民來見嘗師君直年四十九求賦耕隠詩
作者：方回
朝代：宋

君直不可見，見此長虹吐。
使其尚未死，年始七十五。
當時書此字，贈我老華甫。
今年八十一，仍卧舊處所。
謝公名太盛，殺身甘荼苦。
虞公不競名，躬耕隠村塢。
有名無名間，俯仰隔今古。
直木先剪拜，明膏自煎煮。
何如牛背上，一蓑弄煙雨。
所以馬少游，伏波非所取。
錢塘人來
作者：方回
朝代：宋

宿收家信醉慵開，早報潮船泊岸隈。
釣瀨兒將詩篋至，錢塘人索酒錢來。
道途奔走動千里，時節挨排聊一杯。
新歲雪晴看吾圃，歙城亦有馬城梅。
錢舜舉瓜畫
作者：方回
朝代：宋

老錢工作趙昌花，殘綠依稀姤五瓜。
正叔晦翁凡六說，始知輔嗣大爭差。
铅山虞华甫往谢迭山枋得君直为书耕隠二字今年八十一其子舜臣字舜民来见尝师君直年四十九求赋耕隠诗
作者：方回
朝代：宋

君直不可见，见此长虹吐。
使其尚未死，年始七十五。
当时书此字，赠我老华甫。
今年八十一，仍卧旧处所。
谢公名太盛，杀身甘荼苦。
虞公不竞名，躬耕隠村坞。
有名无名间，俯仰隔今古。
直木先剪拜，明膏自煎煮。
何如牛背上，一蓑弄烟雨。
所以马少游，伏波非所取。
長安
作者：方回
朝代：宋

客從函谷過南州，略說長安舊日愁。
仙隠有峰存紫閣，僧居無寺問紅樓。
蘭亭古瘞藏狐貉，椒壁遺基牧馬牛。
萬古不隨人事改，獨餘清渭向東流。
長至日書
作者：方回
朝代：宋

年年春至此胚腪，地上嚴凝地底溫。
能幾蟾蜍圓月魄，即須霹靂起雷門。
知時久偃蛟龍勢，養氣深培草木根。
表裏陽和見天道，梅花別是一乾坤。
长安
作者：方回
朝代：宋

客从函谷过南州，略说长安旧日愁。
仙隠有峰存紫阁，僧居无寺问红楼。
兰亭古瘗藏狐貉，椒壁遗基牧马牛。
万古不随人事改，独余清渭向东流。
长至日书
作者：方回
朝代：宋

年年春至此胚腪，地上严凝地底温。
能几蟾蜍圆月魄，即须霹雳起雷门。
知时久偃蛟龙势，养气深培草木根。
表裏阳和见天道，梅花别是一干坤。
閉戶
作者：方回
朝代：宋

閉戶瓶梅滿屋香，小樓微醉月昏黄。
三更獨坐猶無寐，更欲移花近枕傍。
開鏡見瓶梅
作者：方回
朝代：宋

開奩見明鏡，聊以肅吾櫛。
旁有一瓶梅，橫斜數枝入。
真花在瓶中，鏡中果何物。
玩此不能已，悠然若有得。
閏二月十六日清明
作者：方回
朝代：宋

日日樓頭柳色濃，年年爲客負春風。
鶑花時節兵還動，詩酒生涯老更窮。
逆料未來猶有幾，懸知所過即成空。
故鄉寒食澆松處，亦想兒曹念乃翁。
閒书二首·其一
作者：方回
朝代：宋

年来心事乐陶陶，气不低垂亦不豪。
酒饮八分何必满，棋赢一子便为高。
修行到此元非易，把捉从今更要牢。
搢笏可须烦左手，年年留取剩持螯。
閒居
作者：方回
朝代：宋

疊嶂層巒畫不如，雖貧未死比閒居。
舊移一紀桐初大，重種三年竹尚疏。
定借厄窮延老壽，敢禁桀黠笑癡愚。
鄰家夜夜誰吹笛，每輟燈前數葉書。
閒居
作者：方回
朝代：宋

迭嶂层峦画不如，虽贫未死比閒居。
旧移一纪桐初大，重种三年竹尚疏。
定借厄穷延老寿，敢禁桀黠笑痴愚。
邻家夜夜谁吹笛，每辍灯前数叶书。
閒書二首·其一
作者：方回
朝代：宋

年來心事樂陶陶，氣不低垂亦不豪。
酒飲八分何必滿，棋贏一子便爲高。
脩行到此元非易，把捉從今更要牢。
搢笏可須煩左手，年年留取剩持螯。
閒書二首·其二
作者：方回
朝代：宋

草木歸根白露零，寒蛬欲蟄動酸吟。
每驚世事如翻手，難保人生不負心。
曠野嗟嗟三獻玉，權門詡詡四知金。
舊來梁上稱君子，猶自潜形伺夜深。
閩中鄭君炎南仲兩魁鄉賦比自霅教爲昌化簿
作者：方回
朝代：宋

三山鵠袍十萬衆，兩紀知名鄭南仲。
妙年官賦甲秋闈，一發輒中仍再中。
豈知天地大變革，原夫八韻竟無用。
雖然改爾亦得力，斗南斗北聲價鬨。
黄金臺降中書敕，水晶宮請博士俸。
得人豈必泥古法，省場舍選出鄉貢。
儒風未盡棄端章，學徒尚多習弦誦。
但苦官冷飯不足，三載誑腹虀百甕。
終更受代頗已久，始聞巨軸以詩送。
定是弟子多賢才，吳興先生實梁棟。
即今佐邑號爲簿，尹丞不殊權任重。
况乃唐昌風俗淳，山深歲稔少爭訟。
丈夫詎皆作卿相，一命關係民疾痛。
偏見私意勿力競，潜轉密移但微諷。
方冊頻窺身儘貧，苞苴不納心奚恐。
崇卑有無置度外，時一極目天宇空。
江東接壤異西浙，桑蠶春忙田晚種。
樽俎盤饌極儉嗇，無大牲臠及乳湩。
吾聞易彖識時義，未妨枳棘棲鸞鳳。
聊復亦耳磨歲月，慎勿輕爲棺糞夢。
问政山拜墓
作者：方回
朝代：宋

五十年前幼学时，登山诸父许追随。
两人兄弟身俱老，万古干坤事可知。
守墓邻翁姑与酒，传家后嗣孰能诗。
献花馈笋争欢醉，风树茫茫意自悲。
问雨
作者：方回
朝代：宋

烟为火之气，欲雨烟不散。
阳为阴所遏，炎焰变舒缓。
云乃水之气，欲雨云乃浮。
阴为阳所爨，饙馏成波流。
残秋穷腊百余日，小园不曾鞋底湿。
东风欲动问行程，山中比夜雨连明。
吾闻阴阳交媾，始生万物。
不蒸不发，不渍不茁。
往者久晴，欲驾遄辍。
今行而雨，咎天何说。
然则紫阳山人老如此，夫岂得已有行役。
皇天肯念行路难，岂不能顷刻之间一扫云烟红日出。
闰二月十六日清明
作者：方回
朝代：宋

日日楼头柳色浓，年年为客负春风。
鶑花时节兵还动，诗酒生涯老更穷。
逆料未来犹有几，悬知所过即成空。
故乡寒食浇松处，亦想儿曹念乃翁。
闻汪昌宗讣
作者：方回
朝代：宋

四海旧知识，乱来俱白头。
时闻一人死，身復几年留。
相遇长安市，频惊□尉侯。
胸中皂白事，梦逐杞天休。
闻汪翔甫八月十日卒去曹元会五月三日之报仅三月余两翁皆年八十四
作者：方回
朝代：宋

甫作诗为两翁寿，岂虞相继骇予闻。
八旬已过太公望，一旦俱为冥漠君。
场屋少时尝张王，兵戈晚岁忽纷纭。
全天所赋无遗憾，端復真修地下文。
闻盗发亡男雷孙墓
作者：方回
朝代：宋
体裁：五言律诗

得非阿瞒党，忍作发丘郎。谁实驱为贼，官今视若常。故无金碗出，岂有竹书藏。风俗衰如此，非徒痛此殇。
闻笛叹
作者：方回
朝代：宋

读书夜倦灯影暗，屋外笛声何处来。
邻翁吹笛意本乐，闻笛如我心何哀。
如说生离苦，天涯海角无由迴。
又如诉死别，委骨黄壤埋蒿莱。
失身羁妇过昭君冢，偾军老将上李陵台，东坡澹庵惠州新州更海外。
经义字说蛊场屋，格天之阁高崔嵬。
元佑太母地下负废立之谤，昭慈再废入道冷屋扃荒苔。
济阳一去饮霅水，不得其死二十七年，老姦擅位污公台。
分明历历道此事，使我颜色黯然如死灰。
岂止山阳向秀感，徒为嵇吕二子空徘徊。
平生不识音与律，但喜乐工奏曲作技倾金罍。
不谓今夕此何夕，江淹别恨二赋尽到眼，玉川子涕泗虾蟆食月万古不可开。
铁肠石肺百杂碎，惊魇不顾闺中孩。
壁下偶有酒，顾谓斟一杯。
一杯薄酒何足御此大愤怨，不如愚无知者酣卧鼻息长如雷。
须臾笛声寂无有，出视空庭但星斗。
闻谤
作者：方回
朝代：宋

修身可用要人知，暗室孤灯敢自欺。
赤口烧城市有虎，熨平寸地听群儿。
闽中郑君炎南仲两魁乡赋比自霅教为昌化簿
作者：方回
朝代：宋

三山鹄袍十万众，两纪知名郑南仲。
妙年官赋甲秋闱，一发辄中仍再中。
岂知天地大变革，原夫八韵竟无用。
虽然改尔亦得力，斗南斗北声价鬨。
黄金台降中书敕，水晶宫请博士俸。
得人岂必泥古法，省场舍选出乡贡。
儒风未尽弃端章，学徒尚多习弦诵。
但苦官冷饭不足，三载诳腹虀百瓮。
终更受代颇已久，始闻巨轴以诗送。
定是弟子多贤才，吴兴先生实梁栋。
即今佐邑号为簿，尹丞不殊权任重。
况乃唐昌风俗淳，山深岁稔少争讼。
丈夫讵皆作卿相，一命关系民疾痛。
偏见私意勿力竞，潜转密移但微讽。
方册频窥身尽贫，苞苴不纳心奚恐。
崇卑有无置度外，时一极目天宇空。
江东接壤异西浙，桑蚕春忙田晚种。
樽俎盘馔极俭啬，无大牲脔及乳湩。
吾闻易彖识时义，未妨枳棘栖鸾凤。
聊復亦耳磨岁月，慎勿轻为棺粪梦。
阻雪留丹陽苦寒
作者：方回
朝代：宋

雪沒無行路，風吹欲倒人。
豈堪猶作客，忍負不貲身。
似水驚衣被，如金議炭薪。
從來無許冷，此際豈宜貧。
陆君实哀挽
作者：方回
朝代：宋

亘古无斯事，于今有若人。
龙绡同把手，鲛室共沉身。
蹈海言能践，忧天志不伸。
曾微一坏土，鱼腹瘗君臣。
陈
作者：方回
朝代：宋

倏忽还如晋灭吴，六朝宫殿永榛芜。
千娇玉座酣醽醁，一命青丝繫辘轳。
早使阁中无贵嫔，未应阙下有蛮奴。
他时月夜逢杨广，衣钵相传不早无。
除夕再用韵答仁近二首·其二
作者：方回
朝代：宋

多公二十岁，此夕感尤深。
颇觉北风转，不堪西日沈。
醉喧邻巷语，愁动故乡心。
七袠从今始，菟裘可缓寻。
除夕再用韻答仁近二首·其一
作者：方回
朝代：宋

多公二十歲，筋力早衰微。
棄物猶殘歷，童心更美衣。
春光終古在，人事逐時非。
但願干戈息，無庸詠戍薇。
除夕再用韻答仁近二首·其二
作者：方回
朝代：宋

多公二十歲，此夕感尤深。
頗覺北風轉，不堪西日沈。
醉喧鄰巷語，愁動故鄉心。
七袠從今始，菟裘可緩尋。
除夕前一日記事
作者：方回
朝代：宋

殘臘先班隔歲春，怱怱五十九年人。
一朝一暮即除夜，萬是萬非餘病身。
老子附爐無奈癢，小兒索紙卒難嗔。
僕衫婢粉猶閒事，欠餽時官欠飲鄰。
除夕前一日记事
作者：方回
朝代：宋

残腊先班隔岁春，怱怱五十九年人。
一朝一暮即除夜，万是万非余病身。
老子附炉无奈痒，小儿索纸卒难嗔。
仆衫婢粉犹閒事，欠馈时官欠饮邻。
除夕前大雨雪立春已八日
作者：方回
朝代：宋

行园似觉褐袍单，拣好梅枝子细看。
节近年年多雨雪，客来草草治杯盘。
故知更事无如老，岂谓交春便不寒。
气数已迴终是好，明朝红日上云端。
除夕前大雨雪立春已八日
作者：方回
朝代：宋

行園似覺褐袍單，揀好梅枝子細看。
節近年年多雨雪，客來草草治杯盤。
故知更事無如老，豈謂交春便不寒。
氣數已迴終是好，明朝紅日上雲端。
陳
作者：方回
朝代：宋

倏忽還如晉滅吳，六朝宮殿永榛蕪。
千嬌玉座酣醽醁，一命青絲繫轆轤。
早使閣中無貴嬪，未應闕下有蠻奴。
他時月夜逢楊廣，衣鉢相傳不早無。
陳家岡
作者：方回
朝代：宋

倦馬鞍韉破，傭奴糗茹陳。
不爲終老計，猶作遠行身。
惶惑逢岐路，遲留俟過人。
經時無可問，極目盡荆榛。
陸君實哀挽
作者：方回
朝代：宋

亙古無斯事，于今有若人。
龍綃同把手，鮫室共沉身。
蹈海言能踐，憂天志不伸。
曾微一坏土，魚腹瘞君臣。
隠者
作者：方回
朝代：宋

土木形骸八尺身，碧眸如電氣如神。
笑拈草化燒金藥，狂折花簪漉酒巾。
百萬生靈枯冢骨，三千世界戰場塵。
□□生死閑中看，聞說蓬萊淺又新。
集賢堂已無
作者：方回
朝代：宋

舊日三賢又集賢，看人歌舞過湖船。
一時去取非公論，到底終難昧老天。
雖然吟五首·其一
作者：方回
朝代：宋

林下機聲復碓聲，時時犬吠又雞鳴。
雖然此是尋常物，村落聞之即太平。
雖然吟五首·其三
作者：方回
朝代：宋

桑柘陰陰間苧麻，店前下馬便斟茶。
雖然此是尋常物，亂後空村沒一家。
雖然吟五首·其二
作者：方回
朝代：宋

沽酒人家短竹籬，門前三兩牧牛兒。
雖然此是尋常物，軍馬才過不見之。
雖然吟五首·其五
作者：方回
朝代：宋

屋上炊煙屋下燈，客來汲井具瓶繩。
雖然此是尋常物，不是承平見不能。
雖然吟五首·其四
作者：方回
朝代：宋

大婦銀釵小綠裙，採茶洗菜踏溪雲。
雖然此是尋常物，一旦無蹤爲過軍。
雜書五首·其一
作者：方回
朝代：宋

鼻涕垂頤銀竹凍，腦脂遮眼黑花飛。
此身尚覺非吾有，焉問人間萬事非。
雜書五首·其三
作者：方回
朝代：宋

細修佳傳酬知己，曲就微生頼若人。
一點報恩心獨在，時時常見夢中身。
雜書五首·其二
作者：方回
朝代：宋

卜世周家謂過之，從來歷數亦難知。
豈期河洛亡三翮，不比房心續續微。
雜書五首·其五
作者：方回
朝代：宋

饒君遒緊日千篇，未辦驪珠出九淵。
欲詣彭城陳正字，須參南嶽趙章泉。
雜書五首·其四
作者：方回
朝代：宋

一毫不敢昧蒼天，生世明年七十年。
自恨肉身無報答，日常飽飯夜安眠。
雜興十二首·其一
作者：方回
朝代：宋

生世六六載，始獲玷末科。
選官六六載，仕少閒日多。
逆旅脫兵火，專城免干戈。
中原久隔絕，忽焉得經過。
水涸梁山泊，淮流受黄河。
往者故已矣，方來將若何。
開歲七十一，聊擬自挽歌。
雜興十二首·其一〇
作者：方回
朝代：宋

勢位高於己，諂子奴事之。
虎後狐前行，假威將誰欺。
才藝卑於己，苟且相追隨。
庶幾不見軏，延譽借諛辭。
老夫久擇交，此心故異茲。
勿攀勢位高，毋友才藝卑。
章惇招不往，豐谷以爲師。
彭城陳正字，貽我有良規。
雜興十二首·其一一
作者：方回
朝代：宋

請託或有求，攀附謂可羨。
不羨復不求，貴公何必見。
恥折元亮腰，免向宣明面。
江淹所賦恨，未必識馮衍。
甘從伯倫醉，久忘子夏戰。
白首爾同歸，自作豈天譴。
雜興十二首·其一二
作者：方回
朝代：宋

魯論安昌侯，田至二百頃。
後堂羅曲旃，女樂極妍靚。
晚愛肥牛亭，僣上輒有請。
行內憂外家，略不效忠鯁。
口張理義門，胸裹利欲穽。
持國送與人，獨欲保首領。
焉知赤眉禍，暴尸肉未冷。
寄言發塚儒，厥報捷響影。
雜興十二首·其七
作者：方回
朝代：宋

茲辰何太喜，久雨見紅日。
當其陰晦時，日未嘗不出。
有物苦障之，雲霧暗如漆。
讒夫蔽天明，忽去巷伯嫉。
泥汙后土乾，歸路賃馿匹。
山中可釀酒，自舂元亮秫。
預量小兒孫，時索梨與栗。
茅簷得霜晴，炙背閲書帙。
雜興十二首·其三
作者：方回
朝代：宋

詩禮以發塚，非獨王莽然。
手不離珠玉，世豈一桓玄。
昔在魯聞人，匪值孔聖旃。
焉得兩觀誅，破彼辨與堅。
子陵湍石上，元亮菊籬邊。
夷齊不可跂，頼有此二賢。
雜興十二首·其九
作者：方回
朝代：宋

人固有倒行，天亦有逆施。
膾肝富且壽，沴氣乃至茲。
歲旱茂稊稗，夜暗號鴞鴟。
正卯宜一律，遇塗姑巽辭。
麟經沒其名，直以盜書之。
萬古流惡聲，榮華能幾時。
雜興十二首·其二
作者：方回
朝代：宋

十月菊半槁，垂迫長至節。
炎州天氣殊，蟄戶猶未閉。
北方當此時，無雨有爲雪。
吳霖百晝夜，不見霜露結。
瘦馬濺腐泥，裸袒舟子熱。
老子所居隘，糞穢足嘔泄。
西望萬重山，中有茅宇潔。
何當歸去來，獨卧一榻設。
雜興十二首·其五
作者：方回
朝代：宋

古人謹廟萃，後世重墓藏。
埋骨冀裕後，其術傳青囊。
富貴出葬穴，此說何渺茫。
含襚富珠玉，所見尤不長。
自從開闢來，天地幾戰場。
禍亂遭發掘，不免帝與王。
甚者有逆孫，暴其先世喪。
何由繫彼頸，巨刃揮天揚。
雜興十二首·其八
作者：方回
朝代：宋

稻熟苦淫雨，九月盡十月。
已刈及未刈，半芽半漂沒。
饑飽係民命，此變豈可忽。
雲師如葛伯，仇餉佚天罰。
死木生菌蕈，化螢草未歇。
恒燠繆爲恩，乖氣一何悖。
何如時寒風，霜晴大明揭。
田父得舂枕，一飯肉白骨。
雜興十二首·其六
作者：方回
朝代：宋

七十合致仕，已閒十六年。
不謂得此壽，念之豈非天。
固窮甘蔬飯，窒慾省藥錢。
脫遇人負我，微慍遄釋然。
豈無不朽句，作詩垂萬篇。
人品雖中中，此心無愧焉。
雜興十二首·其四
作者：方回
朝代：宋

風高紫蘭摧，雪近黄菊槁。
物理有代謝，焉得長美好。
古聖毓庶物，必欲使壽老。
不幸凶短折，豈若保終考。
莊生强齊物，妄謂彭聃夭。
龜鶴動千齡，難與蜉蝣道。
什襲夜光璧，誰忍碎茲寶。
我評菊與蘭，終勝百凡草。
離婺源過古薦注口張村三渡遂登五嶺
作者：方回
朝代：宋

卧聞鄰客曉先發，亦束寢衣辭旅榻。
急雨頓止風稍動，空山微凉路不滑。
溪流向西吾適東，舟渡者三更橫縱。
人心最險天自易，左路欲窮須右通。
蠶放三眠大麥熟，含桃爛紅豌豆綠。
野次思之不可致，七日菜食市無肉。
南山之北歸去來，摘菊剪韭手所栽。
說詩命酒花當開，焉用拾是登崔嵬。
離騷九歌圖
作者：方回
朝代：宋

正則靈均皇揆余，屈子文章古所無。
我嘗痛飲讀□□，□乃復覽九歌圖。
九歌根源何所自，羲文周孔易□□。
□□坤馬中孚鶴，鼎虎革豹未濟狐。
載鬼一車豕負塗，先張之弧後說弧。
奇奇怪怪浩以博，湘纍取以爲範模。
東皇太一九霄下，百靈護駕飛龍趨。
雲中之君儼帝服，眇視四海翔天衢。
堯女舜妃兩嬋娟，想見當年泣蒼梧。
大少司命尾東君，倏來忽逝紛馳驅。
河伯白黿弭英輔，山鬼赤□□□□。
桂酒椒漿奠瑶玉，鼓迎簫送鸞鳳輿。
佳人在望□□□，□君不見心躊躇。
采芳馨兮日將暮，有所思兮甘糜軀。
吾王不寤蛾眉嫉，知心惟有寡女媭。
一士葬魚亡楚國，而况他日秦坑儒。
我詩頗似賈誼賦，敬弔先生空嗟吁。
雨不已
作者：方回
朝代：宋

空階日夜梅霖滴，滴碎人心未肯休。
山郡城沉遥可駭，水鄉田沒更勝憂。
民饑盜起關時事，米盡薪殫滯客樓。
燕玉誰家政微醉，倚欄撩鬢插紅榴。
雨不成雪
作者：方回
朝代：宋

一雨疑当冷，旋为暖所胜。
南方难得雪，冬半尚无冰。
余菊香深酽，羣蔬意似矜。
林疏石路细，遥见隔溪僧。
雨不成雪
作者：方回
朝代：宋

一雨疑當冷，旋爲暖所勝。
南方難得雪，冬半尚無冰。
餘菊香深釅，羣蔬意似矜。
林疏石路細，遥見隔溪僧。
雨中飲賓暘次前韻二首·其一
作者：方回
朝代：宋

早欲升堂學四科，晚年萬事已談河。
花時氣色晴明少，海內交遊老死多。
徑醉不須商可否，急歸猶欲避誰何。
春衣難典黄金盡，尋紫陽溪理櫂歌。
雨中飲賓暘次前韻二首·其二
作者：方回
朝代：宋

胸中了了詎同科，混合光塵濟貫河。
割據市樓才斗大，懸知官酒太灰多。
足相娛樂唯君耳，不少盤旋謂我何。
勿笑詩成欠流麗，予官采取可弦歌。
雨余早起五首·其一
作者：方回
朝代：宋

灯暗窗明暖又寒，破鞋不待藓痕干。
惜花爱笋人谁解，冒雨行来百匝看。
雨余早起五首·其三
作者：方回
朝代：宋

密树阴阴小石台，雨余更绿几痕苔。
蜗牛上到葵花顶，日出如何下得来。
雨余早起五首·其五
作者：方回
朝代：宋

懒照青铜雨垫巾，试将欹正问傍人。
含羞小婢无言去，应笑髭鬚总似银。
雨余早起五首·其四
作者：方回
朝代：宋

浓绿园林晓雨新，鶑啼近树不疑人。
千枝罂粟红如锦，谁谓侬家已送春。
雨凉曉思
作者：方回
朝代：宋

一榻凉如水，空山夜雨聲。
病身筋骨在，往事夢魂驚。
老壽知何益，憂危半此生。
吾窮終不怨，稍已竊詩名。
雨后
作者：方回
朝代：宋

荒园绿草长，无客到书堂。
百尺辘轳冷，一林薝卜香。
杭书归蜡屐，睦艇致藤床。
閒步復閒卧，身凉心更凉。
雨后
作者：方回
朝代：宋

重湿抖筠笼，追凉涤瓦钟。
乏香嫌婢索，得酒頼儿供。
纸润剪弥钝，墨胶书不浓。
幽斋雨中咏，寄远意还慵。
雨夜懷仁近二首·其一
作者：方回
朝代：宋

平生湖海氣，歲晚可誰鄰。
朋友非難得，情懷未必真。
孤燈昏夜目，破衲冷秋身。
明日天晴否，過從僅此人。
雨夜懷仁近二首·其二
作者：方回
朝代：宋

料我今誰識，交君日漸深。
相看如骨肉，有志各山林。
佐酒無珍具，成詩每痛箴。
晝逢常夜別，雨阻定晴尋。
雨後
作者：方回
朝代：宋

荒園綠草長，無客到書堂。
百尺轆轤冷，一林薝蔔香。
杭書歸蠟屐，睦艇致藤牀。
閒步復閒卧，身凉心更凉。
雨後
作者：方回
朝代：宋

重濕抖筠籠，追凉滌瓦鍾。
乏香嫌婢索，得酒頼兒供。
紙潤剪彌鈍，墨膠書不濃。
幽齋雨中詠，寄遠意還慵。
雨晓
作者：方回
朝代：宋

春空蒸小雨，漠漠復纷纷。
枯石皆生水，平田亦出云。
气温衾暗觉，声细枕微闻。
今日迎人马，西郊草欲熏。
雨曉
作者：方回
朝代：宋

春空蒸小雨，漠漠復紛紛。
枯石皆生水，平田亦出雲。
氣溫衾暗覺，聲細枕微聞。
今日迎人馬，西郊草欲薰。
雨過巖寺鎮
作者：方回
朝代：宋

凍濘滑如油，前驅雨未休。
轉添行路惡，始覺別家愁。
早市漁翁聚，靈祠嶽鬼幽。
憩鞍寓吾目，有句亦堪搜。
雨餘早起五首·其一
作者：方回
朝代：宋

燈暗窗明暖又寒，破鞋不待蘚痕乾。
惜花愛笋人誰解，冒雨行來百匝看。
雨餘早起五首·其三
作者：方回
朝代：宋

密樹陰陰小石臺，雨餘更綠幾痕苔。
蝸牛上到葵花頂，日出如何下得來。
雨餘早起五首·其二
作者：方回
朝代：宋

枝枝紅藥蕊頭偏，應是難禁宿雨湔。
好物不扶扶惡物，已耘死草更昂然。
雨餘早起五首·其五
作者：方回
朝代：宋

懶照青銅雨墊巾，試將欹正問傍人。
含羞小婢無言去，應笑髭鬚總似銀。
雨餘早起五首·其四
作者：方回
朝代：宋

濃綠園林曉雨新，鶑啼近樹不疑人。
千枝罌粟紅如錦，誰謂儂家已送春。
雪
作者：方回
朝代：宋

老面临高不畏风，尘寰一变蕊珠宫。
骤难金碧茅茨别，预喜蝗螟瘴疠空。
至洁独凝羣物表，太和元在极寒中。
绝怜诗骨能禁许，惟有梅梢肖此翁。
雪
作者：方回
朝代：宋

老面臨高不畏風，塵寰一變蕊珠宮。
驟難金碧茅茨別，預喜蝗螟瘴癘空。
至潔獨凝羣物表，太和元在極寒中。
絕憐詩骨能禁許，惟有梅梢肖此翁。
雪中俞仲淵寄詩見懷次韻
作者：方回
朝代：宋

客囊單乏去途悠，欲詣高人未有由。
如許江山明霽雪，與誰詩酒共危樓。
忽驚天外來雙鯉，自笑人間寄一鷗。
舟滯楫膠肯予相，官河冰解即乘流。
雪中忆昔五首·其三
作者：方回
朝代：宋

忆昔华年气似云，雪湖终日醉醺醺。
室家未有儿和女，宾主相忘我与君。
岂信乱离生白髪，犹思歌笑调红裙。
扁舟一问桃源路，治乱当时自此分。
雪中忆昔五首·其二
作者：方回
朝代：宋

忆昔繁华侣俊游，宁知后死挂閒愁。
无人復唱鱼儿曲，何处重寻燕子楼。
张敞空思前汉尹，邵平谁识故秦侯。
定应冥漠犹遗恨，蔗节瓜犀启夜丘。
雪中忆昔五首·其五
作者：方回
朝代：宋

忆昔湖天雪最奇，画船朝出暮归迟。
忍寒赏竹怜高节，踏湿寻梅致好枝。
熟醉何尝知病酒，狂吟所至动成诗。
褵褷冻雀今相似，心欲高飞翅已垂。
雪中忆昔五首·其四
作者：方回
朝代：宋

忆昔凌晨泛雪湖，明天净地一尘无。
略闻倩盼歌金缕，尽耸清扬倒玉壶。
屡造庙朝终摈逐，偶登名第自囚拘。
即今忍索梅花笑，死徙流离足嘆吁。
雪中憶昔五首·其一
作者：方回
朝代：宋

憶昔浮蛆醉玉醅，天寒一日飲千杯。
危樓擁妓臨晴雪，聯馬呼僧認野梅。
豈料暮年紉敗絮，尚容永夜畫殘灰。
間關幸脫干戈死，落魄佯狂自可哀。
雪中憶昔五首·其三
作者：方回
朝代：宋

憶昔華年氣似雲，雪湖終日醉醺醺。
室家未有兒和女，賓主相忘我與君。
豈信亂離生白髪，猶思歌笑調紅裙。
扁舟一問桃源路，治亂當時自此分。
雪中憶昔五首·其二
作者：方回
朝代：宋

憶昔繁華侶俊遊，寧知後死挂閒愁。
無人復唱魚兒曲，何處重尋燕子樓。
張敞空思前漢尹，邵平誰識故秦侯。
定應冥漠猶遺恨，蔗節瓜犀啟夜丘。
雪中憶昔五首·其五
作者：方回
朝代：宋

憶昔湖天雪最奇，畫船朝出暮歸遲。
忍寒賞竹憐高節，踏濕尋梅致好枝。
熟醉何嘗知病酒，狂吟所至動成詩。
褵褷凍雀今相似，心欲高飛翅已垂。
雪中憶昔五首·其四
作者：方回
朝代：宋

憶昔凌晨泛雪湖，明天淨地一塵無。
略聞倩盼歌金縷，盡聳清揚倒玉壺。
屢造廟朝終擯逐，偶登名第自囚拘。
即今忍索梅花笑，死徙流離足嘆吁。
雪中汎舟
作者：方回
朝代：宋

詩翁汎雪船，動趣兩三篇。
未快看梅眼，空流憶酒涎。
□□衝凍凌，饑雁起荒田。
兒女牽衣處，新春入暮年。
雪中泛舟
作者：方回
朝代：宋

诗翁泛雪船，动趣两三篇。
未快看梅眼，空流忆酒涎。
□□衝冻凌，饥雁起荒田。
儿女牵衣处，新春入暮年。
雪后
作者：方回
朝代：宋

谁呵冻笔解吾愁，画到寒天欲尽头。
渔子一簑垂野钓，诗翁百尺倚江楼。
光添几夜梅窗月，暖望明年麦陇秋。
却忆半山服坡老，叉鱼奇韵费雕锼。
雪后小园
作者：方回
朝代：宋

纸色光新耸坏櫺，履声松脆兀閒庭。
饥禽啐砌留奇迹，枯树拏空失丑形。
早与花根添曲糵，可容画手着丹青。
溪西冻瀑融晴滴，欲问岩僧借凈瓶。
雪后楼望
作者：方回
朝代：宋

健走看肥马，饥号念冻乌。
聊须闢窗户，何敢犯泥涂。
枯木痴如死，遥山淡欲无。
寒天古城外，谁共醉澄湖。
雪後
作者：方回
朝代：宋

誰呵凍筆解吾愁，畫到寒天欲盡頭。
漁子一簑垂野釣，詩翁百尺倚江樓。
光添幾夜梅窗月，暖望明年麥隴秋。
却憶半山服坡老，叉魚奇韻費雕鎪。
雪後小園
作者：方回
朝代：宋

紙色光新聳壞櫺，履聲鬆脆兀閒庭。
饑禽啐砌留奇迹，枯樹拏空失醜形。
早與花根添麴糵，可容畫手著丹青。
溪西凍瀑融晴滴，欲問巖僧借凈瓶。
雪後樓望
作者：方回
朝代：宋

健走看肥馬，饑號念凍烏。
聊須闢窗戶，何敢犯泥塗。
枯木癡如死，遥山淡欲無。
寒天古城外，誰共醉澄湖。
雪條花
作者：方回
朝代：宋

槁若叢蓍未見妍，一條條雪半春天。
醉鞍把玩歸來晚，蒲市人驚玉馬鞭。
雪霽冒寒
作者：方回
朝代：宋

苦寒猶強忍，空闊倚樓前。
春欲回江國，人皆喜雪天。
病須攻此老，窮已極今年。
乘興吾何往，西歸問釣船。
雪霽次韻以忠見和
作者：方回
朝代：宋

霽色寒光滉詩眼，謝家舊賦果誰賢。
無聲忽訝潮包地，不夜常疑月在天。
溪上過橋僧似畫，樓頭把酒妓如仙。
老夫幸有瓶笙在，更掃空階落葉煎。
霜晴
作者：方回
朝代：宋

霜晴暖意融，閒步日陰中。
摘菊驚黄蝶，移葵墮碧蟲。
不因機偶動，但見色俱同。
天地詩人少，誰憐有此翁。
靈隠寺行呈伏虎巖
作者：方回
朝代：宋

蓬萊水淺塵幾揚，歷劫不動此道場。
黄金何年佛氏土，白雲自古仙人鄉。
吾故不能知鴻荒，嘗聞許由避陶唐。
南巡會稽憶夏后，西渡浙水傳秦皇。
欲鎸文字示萬世，想曾摩挲崖蘚蒼。
君臣豈不亦一到，父老失記書傳亡。
思蓴人歸亂聰勒，衣錦軍起誅宏昌。
教士四萬虜吳友，子弟八千從項梁。
鋒攢鏑飛沸如湯，冷泉之冷常冰霜。
風濤洶地保恬靜，火雲爇天饒清凉。
寺門奇石萬鬼鑿，霹靂穿洞龍騰驤。
偃如未射李廣虎，突如乍叱初平羊。
漫山鉅竹不知數，百圍屹立松杉樟。
野猿攫果就人手，山客貿薪充日糧。
艷浮凡俗花卉絕，毒螫獰惡蟲豸藏。
竺峰飛來夜著翅，桂子墮落秋飄香。
覩史陀宮足彷彿，摩羅耶山非渺茫。
色究竟界掃蜃氣，給孤獨園堪雁行。
遊屐屢破壁疥落，優波度籌千萬强。
老樹一株卧磵上，向來未有如許長。
有能直上北高塔，一覽弱水窮扶桑。
織女機邊拂衫袖，老人星外來帆檣。
金碧殿閣鍾魚廊，飽饘燠衲叢蜂房。
毗盧遮那明正徧，散脂脩摩森護防。
長明燈籠照十方，胸中亦復作是光。
纖蠅么蚋不到處，三千大千禪那床。
游戲伽陀祇夜章，豈無一人駱賓王。
摩訶師子今僧王，一奮迅失千狐狼。
青山道中
作者：方回
朝代：宋

插天天目隠云中，但见苕溪绿向东。
半折竹初经腊雪，争妍麦已眩春风。
翻飞水鸟偏饶白，窄小村船亦画红。
闻说南塘赵书宅，近来毁卖与琳宫。
青山道中
作者：方回
朝代：宋

插天天目隠雲中，但見苕溪綠向東。
半折竹初經臘雪，爭妍麥已眩春風。
翻飛水鳥偏饒白，窄小村船亦畫紅。
聞說南塘趙書宅，近來毀賣與琳宮。
青菜花
作者：方回
朝代：宋

只供寒士飽詩腸，不伴佳人上繡床。
黄蝶似花花似蝶，柴門春盡滿田香。
韓蘄王湖上騎馿圖爲王孫葉葉賦
作者：方回
朝代：宋

取日虞淵戰臨平，鼓起金山麾伏兵。
既不畫此背嵬軍陣形，國容貂蟬佩葱珩，軍容金甲馬朱纓。
又不畫此生面真儀刑，昔王不肯專樞庭。
清凉居士以自名，散遣萬騎還屯營。
獨控長耳遊林坰，林間坐石樵叟爭。
不無醉尉呵夜行，孰識朱門抗旄旌。
王孫妙年萬事輕，欲蹈箕潁遺浮榮。
龔侯淡墨勝丹青，作此灞橋風雪征。
龍變不測人中英，諦觀豈是寒書生。
丈夫出處吾能評，不可長劍即短檠。
得時用世身名亨，否哉履道幽人貞。
葉葉用意何崢嶸，大司馬侃孫淵明。
韩蕲王湖上骑馿图为王孙叶叶赋
作者：方回
朝代：宋

取日虞渊战临平，鼓起金山麾伏兵。
既不画此背嵬军阵形，国容貂蝉佩葱珩，军容金甲马朱缨。
又不画此生面真仪刑，昔王不肯专枢庭。
清凉居士以自名，散遣万骑还屯营。
独控长耳游林垧，林间坐石樵叟争。
不无醉尉呵夜行，孰识朱门抗旄旌。
王孙妙年万事轻，欲蹈箕颍遗浮荣。
龚侯淡墨胜丹青，作此灞桥风雪征。
龙变不测人中英，谛观岂是寒书生。
丈夫出处吾能评，不可长剑即短檠。
得时用世身名亨，否哉履道幽人贞。
叶叶用意何峥嵘，大司马侃孙渊明。
頻至子由書齋追記遊事
作者：方回
朝代：宋

行山稍已倦，徑作坦腹卧。
茗至即仰啜，即復起端坐。
拓窗眼豁然，如見天宇大。
金碧何太麗，玉雪不受涴。
向來宴豢人，魂兮復誰些。
積沙東西移，怒潮日夜簸。
煙表越樹細，雲端海鵲過。
人生僅如尺，倏忽分寸挫。
萬古一悲歌，悲歌孰予和。
頻醉
作者：方回
朝代：宋

紅塵謫墮侍晨仙，屈指明年六十年。
身後不營埋骨地，春來頻醉賞花天。
屢聞漢相誅東市，深羨周農服下田。
烜赫豈如常寂靜，山中幸有酒如泉。
題一家清雅集送植芸胡直內
作者：方回
朝代：宋

累朝科第總名臣，四世能詩才二人。
參透雄深兼雅健，鍛成俊逸更清新。
馬班翁季羞前躅，王謝雲仍踵後塵。
頗恨昔叨桐瀨守，未能繡梓勵儒紳。
題丁適之菊莊
作者：方回
朝代：宋

令威舊主芙蓉城，上帝謂此職未清。
敕賜別業非菽粟，屈餐陶採餘秋英。
菊莊先生拜新號，掌管黄花躬播耕。
莊田莊屋幾頃畝，莊官莊佃無姓名。
只如天隨自荷鋤，兼味佐以仙犬精。
乃餱乃糧不過許，春苗夏葉俱可烹。
木蘭墜露滋上池，亦復樽酒東籬傾。
人愛熱官我寧冷，粗有菊譜傳諸生。
南陽月輸三十斛，汝真糞土之朝榮。
題三蘇先生族譜後
作者：方回
朝代：宋

眉山萬古老蘇仙，坡潁兒孫世世賢。
尚想九關排虎豹，□須七葉珥貂蟬。
何人不作無窮地，今日才知已定□。
紹述姦朋市朝撻，剡源學士筆如椽。
題仇仁近白駒詩圖趙子昂畫及書
作者：方回
朝代：宋

至潔不見取，此責自有人。
縶維幸不及，遯野醉自珍。
上下不相求，於中歌者頻。
歌者誠愛賢，賢者亦愛身。
題來將軍括蒼送行詩卷
作者：方回
朝代：宋

將軍從元戎，六年守襄陽。
大小百餘戰，裂衣裹金瘡。
相逢說往事，鬚髯猶奮張。
歲晚不得志，巡邏分窮鄉。
窮鄉民不多，詩書間耕桑。
古不識兵火，承平異邊方。
一朝六鼇抃，罅隙疏隄防。
有盜黠如鼠，有吏貪如狼。
將軍手拊摩，不忍斧斫傷。
一語對曲直，冷泉解沸湯。
去著來時袍，蕭然無裝囊。
但有送行詩，至今猶珍藏。
壯士困資格，逆旅慳齎糧。
况又頗抱病，新添滿頤霜。
萬人爲翰墨，無一曹思王。
萬人握干殳，無一關雲長。
幸而一有之，時論紛臧倉。
恨不釃斗酒，與公歌慨慷。
將軍未五十，意氣摩穹蒼。
春鴻定决起，天驥終高驤。
題前歙令楚君雪梅圖
作者：方回
朝代：宋

洛雪一丈凍獨鼾，誰其排闥驚袁安。
千載神交兩賢令，寄意愛此英姿寒。
馬縮龍埋萬木折，胸次陽和骨立鐵。
紈袴兒曹東風花，不耐春寒能耐雪。
題劉養晦練江并序
作者：方回
朝代：宋

朝爲練江吟，暮爲練江吟。
練江果何在，曰在江之陰。
練江不在眼，練江常在心。
譬之古君子，土思操南音。
褰裳涉其淺，拏舟濟其深。
練江可以釣，得魚沽酒斟。
季子佩六印，陶朱賈千金。
此事决失望，鷗盟難重尋。
秋落糞本木，春返來賓禽。
矯首天都峰，吾亦辭武林。
題十六羅漢畫像
作者：方回
朝代：宋

一釋迦佛起天竺，羅漢五百又十六。
中華止繪十六僧，貫休十八老筆續。
千無萬無無更無，芥子須彌一掃俱。
阿字義門總深入，畫圖豈止伐顓臾。
咄，伏虎降龍兩尊者，此卷寫一犬如獅一仙鶴，精妙絲毫無苟且。
筆墨游戲真，古今劫火燃。
捲起短軸且飲酒，西窗萬里開青天。
題吳仲遠游淮送行詩卷
作者：方回
朝代：宋

昔有大丈夫，萬里事遠游。
遠游何所極，飄若孤雲浮。
歐冶淬利劍，造父翼華輈。
東睇薄瀛島，西顧羞崑丘。
長嘯首陽巔，悲歌湘水流。
九疑叫虞帝，三川哀宗周。
世人不之識，問之將焉求。
曰有吊古意，聊以消幽憂。
之子方盛年，菽水亦易謀。
朅從浙河濱，言邁淮壖州。
兒女競執摻，親朋相謠謳。
鴻鵠眇四海，顧此焉足愁。
已矣勿復道，勗哉企前脩。
題吳山長文英野舟五首·其一
作者：方回
朝代：宋

春潮滯雨橫舟晚，成就蘇州一段奇。
向使有人爭此渡，韋郎眼底定無詩。
題吳山長文英野舟五首·其三
作者：方回
朝代：宋

我有孤舟自天地，沙頭問渡苦無人。
誰家賈舶浮溟渤，脫命蛟龍亦損神。
題吳山長文英野舟五首·其二
作者：方回
朝代：宋

下邽老子扶黄屋，直上澶州城北樓。
遼陽鐵騎驚相問，舊日巴東野水舟。
題吳山長文英野舟五首·其五
作者：方回
朝代：宋

世多漢水昭王事，誰辨烏江亭長心。
君知此處真堪託，天下無波可得深。
題吳山長文英野舟五首·其四
作者：方回
朝代：宋

大才定復不求售，至寶政須能自珍。
一篙用著方知貴，只恐悠悠懶問津。
題唐人按樂圖
作者：方回
朝代：宋

鼓笛笙簫鬨舞茵，伶官和尚雜宮人。
黄番綽共唐三藏，彷彿相傳未必真。
題唐師善洪崖圖
作者：方回
朝代：宋

太白尚不識，洪崖焉肯來。
一蹇五獠奴，姦人之所爲。
得非成方遂，獨無雋不疑。
至今好仙者，猶爲圖畫欺。
題坡仙求心齋三字
作者：方回
朝代：宋

千聖相傳止一機，常惺惺法免危微。
但於方寸求吾事，莫問坡書是與非。
題孝猿圖
作者：方回
朝代：宋

攫果實饑嗛，三聲淚霑裳。
尼居曾子侍，寧甘讀此章。
不食痛所生，乃能善居喪。
林端有返哺，未敵烏衣郎。
面故可顔彪，臂豈徒李廣。
泣血同高柴，託音異原壤。
謂當葬其母，山林縱之往。
勿復絆諸籠，充此兒女賞。
題孫元京近詩
作者：方回
朝代：宋

後生如蝟總能詩，骨弱瞳昏俗不治。
忽似再生蕭德藻，已應突過李之儀。
掃紅紫陣觀黄落，懸萬千鈞繫一絲。
精刮潔磨猶未已，直須陶謝與同時。
題孫廷玉藏李仲賓墨竹
作者：方回
朝代：宋

仲賓筆底招君子，廷玉胸中敬正人。
更著紫陽虛叟句，兩公烱烱見精神。
題宣和黄頭畫
作者：方回
朝代：宋

石綠藤黄間麝煤，半枯瘦篠羽毰毸。
一時艮嶽天顔笑，乞與宣和印押來。
題家慶圖
作者：方回
朝代：宋

昔在成周與唐虞，比屋可封人歡娛。
臯夔稷契贊帝俞，周有閎顛弘廟謨。
太平之世與同符，四海朝車同軌□。
□□有慶萬姓蘇，天下家家家慶圖。
題寒山拾得畫像
作者：方回
朝代：宋

我讀寒山拾得詩，唐初武德貞觀時。
此必前朝老進士，開皇大業不仕隋。
長歌短舞芙蓉句，開元元和尚無之。
一箒天台國清寺，掃滅人世貪嗔癡。
文殊師利復現世，僧俗未妨疑傳疑。
或題松下讀黄老，臆辨二叟果爲誰。
諺云橘皮錯認皮，九方臯馬遺黄驪。
嗚呼甚矣吾衰矣，郁郁都都焉雄雌。
題布袋和尚豐干禪師寒山拾得畫卷
作者：方回
朝代：宋

豐干禪師降猛虎，布袋和尚愚小兒。
老夫見畫未親見，唯喜寒山拾得詩。
題廬山白蓮社十八賢圖
作者：方回
朝代：宋

六老臞儒十二僧，柴桑醉士肯爲朋。
葫蘆自與葫蘆纏，更要閒人纏葛藤。
題張明府清風堂三首·其一
作者：方回
朝代：宋

麥隴初秋曉吹寒，新篁摇動碧琅玕。
滌煩解慍誰相似，父老人人說長官。
題張明府清風堂三首·其三
作者：方回
朝代：宋

萬疊春山積雨晴，新茶處處煮車聲。
不應獨送月團片，偏與盧仝兩腋生。
題張明府清風堂三首·其二
作者：方回
朝代：宋

素紈摇月坐高堂，病暍應無困道傍。
好倩豐隆吹火傘，人間各受一襟凉。
題張長卿竹梅用蘇黄各二句
作者：方回
朝代：宋

西湖處士骨應槁，不復龍蛇看揮掃。
是誰招此斷腸魂，竹外一枝斜更好。
題徐仲彬達觀亭
作者：方回
朝代：宋

乾涵坤毓萬彙夥，獨得爲人頼鈞播。
八尺身爲天地贅，一寸心將天地裹。
道眼自應非肉眼，以心觀物無不可。
靈臺光潔日月懸，肯使一絲掛塵堁。
老壽龜鶴夭蠛蠓，博大鵬鯤小蜾蠃。
王侯雲霄縱翱翔，奴隸泥塗淹坎軻。
雷霆起蟄春生兒，霜露斂華秋結果。
防風九畝霸十圍，痿痹支離蹣跚跛。
二五之精形相禪，彼胡魁梧此么麽。
天所賦予各有命，女子豈羨弧矢左。
螻蟻君臣雁弟兄，道理大處無細瑣。
洪纖各遂逍遥遊，續鳬之頸爾其叵。
徐侯讀書得玉匙，聖人門戶啟關鎖。
用賓屢揚北上鞭，大隠薦鼓南遊柁。
築室金陵割鍾山，臨川僻學百義墮。
千古子在川上心，想見解衣盤礴臝。
梧桐楊柳竹陰間，菱荷疊重花婀娜。
弄丸一卷經世書，內篇外篇夜燈火。
靜寂動感來無窮，昭布森列俱帖妥。
通達居然今賈傅，豈容棲遲老江沱。
乘流止坎大厥觀，進退久速不預揣。
熏天富貴臘毒味，涎詎肯流頤敢朵。
窗前草青鹿共眠，檻外沙白鷗同坐。
忘機得意茅三間，焉用陶朱西施舸。
况又義方延碩師，乃父析薪子克荷。
此詩擿抉宇宙秘，察君襟抱吾亦頗。
世間俗物未必識，我知魚樂子非我。
題徐子愚道悅堂二首·其一
作者：方回
朝代：宋

往年辭膝下，侯頖領儒冠。
遠憶門閭望，遄歸澗谷盤。
即今惟教子，不肯更求官。
何限公台貴，親顔未必歡。
題徐子愚道悅堂二首·其二
作者：方回
朝代：宋

高門可旌表，瀟灑郡城西。
沼有王祥鯉，塒無郭泰雞。
寒衣催婦織，奇字課兒題。
堂上慈顔近，家人語亦低。
題徐贊府不負堂·其一
作者：方回
朝代：宋

哦松人與職俱清，時見春郊雨又晴。
所學政應如陸九，只消一語了平生。
題徐贊府不負堂·其二
作者：方回
朝代：宋

官無大小各分憂，可但專爲七尺謀。
說著此身便非是，寄聲多謝薛嘉州。
題戚子雲五雲山圖
作者：方回
朝代：宋

不濃不淡烟中樹，如有如無雨外山。
尺素展看空想像，何由身著畫圖間。
題文文山天祥遺墨
作者：方回
朝代：宋

年踰弱冠唱楓宸，海內文章第一人。
孰謂國家無厄運，從來天地有忠臣。
此聲不朽垂千古，今歲猶存僅七旬。
二十五年九原底，剛風夜夜薄星辰。
題曹舍人文龍墨竹扇仲賓息齋寫
作者：方回
朝代：宋

文湖州筆欠坡詩，便面瀟瀟雨一枝。
暑汗輕摇骨□□，□間誰識庾元規。
題會真道堂
作者：方回
朝代：宋

八客一道士，臨風舉茗盞。
孔老業不同，同具看山眼。
其六惟坤珍，三實吳楚産。
稟氣殊東西，粹美無可柬。
景仙幻斯堂，土阜高𡾰嵼。
飛來九疊雲，城闕不可限。
泉貝似神助，草棘使鬼剗。
有官頹厥府，視此得無赧。
秘籙誦琅函，芳字紀玉版。
他時千柱宮，咄嗟了鳩僝。
吾儕昔英妙，文采炳虓虥。
暮年閲世故，豪氣就磨鏟。
願超栩栩夢，不受俗網綰。
未信結鄰樓，尚隔劍門棧。
壁間鬼谷像，怪睛一何睅。
似與墮圯履，粉飾增著撰。
滋長事爲心，予欲刊蠹簡。
春色浮汀洲，荻笋初可饌。
焉得逡巡手，百甕漉醴醆。
醉魂遨太清，萬劫一笑莞。
題朱仲華百牛圖
作者：方回
朝代：宋

以棟梁成厦屋，萬牛不足。
以耒耜命巾車，一牛有餘。
畫師幻此沮洳澤，若牯㹀犢輩且百。
太平村落豐年秋，只欠耳邊聞晚笛。
老身元是牧牛兒，憑誰寫作劉凝之。
題李仲賓竹二幅
作者：方回
朝代：宋

可是筆端如與可，亦須胸次有東坡。
自從舉世誇崔白，似覺無人識李頗。
題李伯時赤脚仙
作者：方回
朝代：宋

可是馿蹄復馬蹄，忍將玉雪污汙泥。
世情巇險君知否，滿地人間鐵蒺藜。
題李提舉心遠軒
作者：方回
朝代：宋

心遠淵明擬問之，悠然身世見山時。
强名真意元無物，緣底忘言更有詩。
宇宙襟懷千斛酒，王侯勳業一枰棋。
古來大隠在朝市，可待休官辦菊籬。
題東坡先生惠州定惠院海棠詩後
作者：方回
朝代：宋

五季乾坤混爲一，艱難得之容易失。
一拳槌碎四百州，新法宰相王安石。
二蘇中尤惡大蘇，周二程張俱不識。
紹聖姦臣講紹述，元祐諸賢紛竄斥。
東坡飽喫惠州飯，心知惇卞乃國賊。
恍惚他鄉見似人，海棠一株困荆棘。
海內文章蜀黨魁，蜀第一花世無匹。
邂逅相逢心相憐，瘴雨蠻烟污玉質。
憶昔蒟醤筇竹枝，適與張騫遇西域。
彼徒生事勞遠人，此感與國同休戚。
屈原放廢郢都喪，箕子囚奴殷錄訖。
惠州未已更儋州，必欲殺之至此極。
立黨籍碑封舒王，竟使大梁無社稷。
此詩此畫繫興亡，可忍細看淚橫臆。
題東平張智卿梅軒嘗以墨梅一幅自隨
作者：方回
朝代：宋

大庾嶺頭江南北，生平走遍梅花國。
天下梅花詩最難，和靖居士占第一。
七十四翁詩萬篇，一句梅花吟不得。
譬如江夏黄鶴樓，既有崔顥無李白。
何人幻出一橫枝，毛穎陳玄塗側釐。
不丹不青逞妙手，月窗瘦影吾能移。
真梅難賦賦寫梅，虛叟大叫尤難之。
前身相馬九方句，焉能壓倒簡齋詩。
張侯隨軒梅一幅，什襲珍藏過寶玉。
南征不取萬戶侯，北歸未即九州督。
借梅爲題求詩人，中原名士詩滿軸。
和靖簡齋亦不無，顧慚才盡難貂續。
張侯今在西湖隈，竹籬茅屋扃蒼苔。
我亦自有梅世界，紫陽山中歸去來。
梅花開時看梅開，花未開時看畫梅。
不用雕肝刻肺被梅惱，但當一杯一杯復一杯。
題柯德陽埽塵齋
作者：方回
朝代：宋

堯舜上聖姿，猶以學爲事。
矧伊匪生知，不學知不致。
可學而不學，是謂自暴棄。
俯首就佔畢，又患學不至。
恭惟天地心，無極一生二。
陰陽既已判，太少二生四。
生生滋無窮，科斗積乳孳。
籀篆隸真行，同文或以異。
因繼幾前王，冊府建中秘。
號爲蓬萊山，校書及正字。
計資不量材，抱槧剔蠹蘱。
尸優副劣間，顛倒足笑喟。
之子讀五車，便腹爲篋笥。
合登天祿閣，太一照藜吹。
顧使跧蓬蒿，飯茹宮有侐。
陳蕃掃天下，借曰未得位。
掃我方冊塵，我有筆爲篲。
讎勘極精審，披閲盡劬瘁。
殘火秦坑遺，斷簡汲冢出。
端倪究盤頡，古初探炎𨼾。
五十衍蓍爻，九百采稗記。
微吟泣山精，幽嘯却野鬽。
淨几如我心，暗室了無愧。
老夫敢苦口，曰此藝成易。
點畫考譌訛，是亦學之次。
邇年斯道衰，無奈異端熾。
函谷青牛關，洛京白馬寺。
敷落帝八言，爲國膏肓祟。
楊墨合爲一，不仁復不義。
外若示兼愛，實則內自爲。
愚民歡趨之，此患恐未已。
儒冠不能闢，拔白立赤幟。
何至畔吾徒，拾此彼之嗜。
太玄豈不奇，甘從高閣墜。
鍾山說偏傍，奎運竟跋疐。
洙泗以至今，關洛最爲粹。
知艱行尤艱，方寸宜默識。
勿謂周鼎淪，後無漢唐治。
大學久無儒，此亦見大意。
大匠操規矩，不執斧鑿器。
當如九方臯，無以色見驥。
題楊仲謙走馬牽犬圖鄭某畫
作者：方回
朝代：宋

渥生漢馬真龍種，旅獻周獒敵虎威。
時節太平鬨花柳，平川牽鞚走如飛。
題楊叔雅水墨百花圖
作者：方回
朝代：宋

梅梢前後兩枝春，百世中間各寫真。
忽見花王大如斗，始知天地有君臣。
題江君天澤古脩堂三首·其一
作者：方回
朝代：宋

大虛空重片光懸，何異初開混沌天。
能辦辛勤磨玉斧，不愁缺月不團圓。
題江君天澤古脩堂三首·其三
作者：方回
朝代：宋

文言當日演韋編，夕惕爻觀變兌乾。
進德立誠說方法，定曾參到杏壇前。
題江君天澤古脩堂三首·其二
作者：方回
朝代：宋

堯付諸馮藥一丸，養心誰續執中丹。
三千年後人能服，聖處工夫似不難。
題汪氏孝節堂
作者：方回
朝代：宋

三從分定付之天，捧案曾無月再圓。
萊子方同綵衣舞，鄘風忽賦柏舟篇。
頻年兵革經多難，奕世門閭喜獨全。
孝節從來足陰相，兒孫衮衮壽眉前。
題沈伯雋所藏趙子昂墨蘭
作者：方回
朝代：宋

今蘭春秀異秋蘭，世事隨時豈一端。
別有古人不死處，陶詩晉字要人看。
題沈克己無名庵
作者：方回
朝代：宋

姓字人能說，無名意謂何。
厭稱窮學究，佯作老頭陀。
宗炳疑相似，韓康定見訶。
有來問誰某，祇是笑呵呵。
題淵明像
作者：方回
朝代：宋

慧遠無此冠，修靜無此巾。
此巾要亦有，無此漉酒人。
題淵明歸來圖
作者：方回
朝代：宋

人以心役形，方寸有所主。
陋巷足簞瓢，外物肯妄取。
心或爲形役，饑腸內煎煮。
未必得鼎食，湯鑊已烹汝。
淵明歸去來，妙甚第三語。
自形役自心，何乃浪自苦。
此理一以悟，公相亦糞土。
而况折我腰，不過米斗五。
昨非謝督郵，今是睇衡宇。
易有不遠復，艮曰止其所。
聖之清若和，高風夷惠伍。
懦立薄夫敦，仰止邁終古。
題淵明采菊圖
作者：方回
朝代：宋

東籬東籬所至有，南山南山古至今。
東籬之西拄我杖，秋菊千叢開黄金。
南山之北送我目，鴻飛山陽我山陰。
今是昨非栗里宅，三徑就荒猶可尋。
畫工可寫淵明面，政恐難寫淵明心。
淵明面匪宣明面，誰歟障我西風扇。
翁醉欲眠遣客去，淵明此心我常見。
歸去來兮歸去來，淵明方寸焉在哉。
寧入東鄰白蓮社，不上徐州戲馬臺。
題牧牛小卷
作者：方回
朝代：宋

一童縱牛眠柳陰，一叟渡牛陂水深。
此眠定無南柯夢，此渡不憂人鮓甕。
蓑風笠雨開荒寒，是誰幻化生毫端。
嘻其太平古天下，不然人牛兩奚暇。
題獨鹿圖
作者：方回
朝代：宋

誰嘗失之，羣起競逐。
不見泰山，一得百覆。
文王之囿，草羨泉足。
生逢茲辰，呦呦攸伏。
題王春陽傚王晉卿山水圖
作者：方回
朝代：宋

煙江疊嶂子能學，都尉後身王姓同。
詩畫驚逢兩奇麗，賞音吾愧玉堂翁。
題王瓛王珪母郭氏義節記
作者：方回
朝代：宋

老儒致聘女師儒，二十言歸四十夫。
令弟階庭駢兩玉，賢郎門戶儼雙珠。
摽梅迨吉年雖淺，汎柏維儀志不踰。
冠帔笏袍相照映，稱觴真可畫成圖。
題王義之雲隠
作者：方回
朝代：宋

心天界限絕塵氛，廛市雖喧耳不聞。
大隠從來非小隠，可須深入萬重雲。
題王起宗大橫披水墨作遠淡勢
作者：方回
朝代：宋

卧龍峰下草廬幽，門外橋橫水自流。
瀟灑王郎只數筆，淡雲疏樹一天秋。
題王起宗小橫披水墨作工密勢
作者：方回
朝代：宋

秋光一片冷於冰，山寺雲深隠幾僧。
畫出江村太平意，漁樵無事歲豐登。
題畫盧仝長鬚赤脚
作者：方回
朝代：宋

玉川破屋數間洛城中，一時際遇赤尹昌黎公。
贈以大篇意甚侈，不數李渤溫造兼石洪。
買羊沽酒分俸給，時攀綠駬下虛空，月天桃李醺春風。
豈惟百世之下知盧仝，併使長鬚赤脚名無窮。
誰其畫者善遊戲，不畫盧仝畫奴婢。
想見煎茶七碗時，此曹頗亦霑餘味。
題畫馬
作者：方回
朝代：宋

芻秣豐肥十二閑，筆追韓幹此圖間。
誰描馿瘦更詩瘦，首與雙肩共一山。
題畫龍首
作者：方回
朝代：宋

掛龍西作但見尾，舜服龍章臨斧扆。
昌黎石鼎囷蠢吟，此詩真可泣神鬼。
得非永嘉陳畫龍，此紙錢塘葉蘭翁。
題祝公輔靜得齋
作者：方回
朝代：宋

鄭衛撼俗耳，姬姜接凡目。
醇酎誑渴吻，大房誘饑腹。
一閾內外間，鮮不妄舉足。
堂堂七尺軀，頃刻萬感觸。
人生性本靜，情動乃有欲。
靜善動亦善，堯舜可同躅。
動惡喪厥靜，爲桀爲禽犢。
恭惟方寸心，性情頼管束。
勿狎寧孔畏，匪狂尚箕肅。
思精造詣深，察久酬應熟。
北辰居其所，初九不遠復。
可待豶豕牙，故已童牛牿。
性靜人所同，心靜我所獨。
心靜非不動，存性情乃伏。
天地與我者，所寶不盈掬。
完我所固有，得之異逐鹿。
苦辛子祝子，爲親營半菽。
頗欲謝湖海，歸歟卧茅屋。
清夜一孤燈，不疚內自燭。
養氣非養體，未藉臺餽肉。
胸中線五色，筆底泉萬斛。
誰其相料理，回首送鴻鵠。
離婁下十四，三自義何縟。
紫陽居資對，我亦當熟讀。
題禊帖圖
作者：方回
朝代：宋

永和九年晉癸丑，禊帖至今家家有。
遺墨一紙出昭陵，摹本宇宙同不朽。
甲子循環十六周，甫近千歲未爲久。
之字二十我諦觀，誰繪此圖誇妙手。
晉人之學吾能□，□以莊子爲六經。
大同小異立議論，漆園遺意入蘭亭。
七情靜動應萬事，一氣聚散鍾千形。
樂極必悲生必死，倏開忽闔風天螢。
豈不痛哉逸少語，畏怖生老病死苦。
掇拾釋氏之緒餘，惴惴其慄有如許。
顔瓢致樂悲安在，曾簀臨死生焉□。
短中求長斷斯文，翰墨高名萬萬古。
題程氏麟嘉壽域
作者：方回
朝代：宋

當年此地瑞麒麟，預卜佳城壽檟春。
早把一官爲長物，永期千歲作全人。
盈消虛息知時命，戰履兢臨保性真。
馬革裹屍空志大，寧騎款段了閒身。
題立上舍草意
作者：方回
朝代：宋

萬派江河盡向東，秋風摇落又春風。
性靈根本元相似，軀殻胚胎偶不同。
螻蟻階前藏窟穴，蜘蛛簷外掛虛空。
家中子女兼雞犬，爾我無非樂意中。
題答祿章瑞淨香亭
作者：方回
朝代：宋

□□成都府治元帥堂，綠竹含籜新出牆。
今古詩人第一□，幕屬工部員外郎。
□□□酒樽，主賓遨晚凉。
上句雨洗娟娟淨，一掃人間塵土黄。
下句嚇破嚴武膽，解道風吹細細香。
竹淨易見香難說，此□撩天鼻孔長。
我知橫溪□□□，□□少陵先生鼻。
不徒□此君之佳色，又能識此君至清之□。
然則是又不徒識此君之清氣，而能識此君之真味，識此君之深意者歟。
下一轉語參此禪，敢問竹香云何細而細。
題米元暉寒林
作者：方回
朝代：宋

善書善畫古來希，前輩風流日漸微。
開卷令人憶羲獻，米元章更米元暉。
題納甲圖
作者：方回
朝代：宋

朝有讀書客，過我携酒壺。
問我參同契，汝亦嘗讀諸。
虞翻納甲法，即是先天圖。
伯陽竊其秘，靜夜觀蟾蜍。
初八二十三，艮兌丙丁殊。
上弦進火候，下弦退陰符。
望盈仰乾蓋，晦滅俯坤輿。
震巽庚辛對，坎離戊己俱。
朔旦之日中，交媾水火爐。
彭曉彼何人，嘵嘵爭魯魚。
可惜非易學，欲飛血肉軀。
借易弄丹術，鄒訢曷不誅。
題羅觀光所藏李仲賓墨竹
作者：方回
朝代：宋

以筆寫竹如寫字，何獨鍾王擅能事。
同是蒙恬一管筆，老手變化自然異。
胸中渭川有千畝，咄嗟辦此籜龍易。
竹葉竹枝竹本根，方寸中藏竹天地。
幼年癖好此亦頗，萬卷書右竹圖左。
妄希眉山蘇謫仙，擬學湖州文與可。
眉山一枝或兩枝，湖州千朵復萬朵。
李侯有之以似之，袖手獨觀誰識我。
題羅觀光藏陳所翁墨竹
作者：方回
朝代：宋

陳其姓，名曰容。
稱所翁，善畫龍。
葛嶺翹材酒杯客，不分虎，不憑熊。
晚節寫此籜龍兒，真是老筆善藏鋒。
我嘗遥望識其貌，古面無髯雙鬢蓬。
畫龍撇竹匪二技，造化雖異機軸同。
竹即是龍龍即竹，鬼施神設非人工。
龍耶竹耶勿惱我，拓樓長嘯萬里天宇空。
題羅雲叔周昉宮女
作者：方回
朝代：宋

顛倒三郎養祿兒，當年想是此蛾眉。
不須真有聊須畫，或可東城出一奇。
題苗經歷耕野
作者：方回
朝代：宋

士以仕爲業，野處無所耕。
近世所大患，苟進頹厥聲。
蘇子佩六印，相國不爲榮。
坐乏二頃田，此事誤平生。
廓然天壤間，一犁早經營。
春夏刈麻麥，秋冬穫稻粳。
蓋頭有把茅，餬口有杯羹。
豈肯拾此去，垂涎公與卿。
不遇湯先主，伊葛亦何成。
聘顧不至三，寧爲畎畝氓。
駟馬高車間，一跌足可驚。
豈如牛背上，穩卧無欹傾。
調鼎與荷鋤，心手自權衡。
我有一飽資，去就萬事輕。
題苦竹港寓壁
作者：方回
朝代：宋

三十年前此路行，來車去馬唱歌聲。
旗亭沽酒家家好，驛舍開花處處明。
白羽宵馳四川道，青樓春接九江城。
如今何事無人住，移向深山說避兵。
題范陽祖澤士榮松齋
作者：方回
朝代：宋

九天風雨歲寒頻，十八公邊夜讀身。
氣味菟□□□□，□朋梅竹可三人。
秦皇愛護加封爵，夏后栽培作社□。
可以書燈照吟榻，落毛掃石當茶薪。
題葉蘭坡居士蘭
作者：方回
朝代：宋

一花一幹秀春風，此論黄家太史公。
若問靈均舊紉佩，零陵香出古湘中。
題觀妙軒
作者：方回
朝代：宋

前身恐是靖廬公，手擘崔嵬棟此宮。
拔地三三屏特起，藏天六六洞潜通。
淵明山氣忘言外，太白秋聲靜坐中。
一洗丹玄童子眼，待看鸞鶴下晴空。
題許宣平南山故居
作者：方回
朝代：宋

一庵依舊翠微中，身在蓬萊第幾宮。
羽衛夜歸人不識，滿山松檜響清風。
題譯學張提舉乃尊開封府尹張彥亨所藏郭熙盤車圖
作者：方回
朝代：宋

車轣轆，牛觳觫。
積雪皚皚，飛雪䔩䔩。
前車上嶺後車續，老牛服箱顧寒犢。
高雪彌山，低雪滿谷。
戴笠執鞭，凍腰跼曲。
畫師畫此何年事，關塞遠征輓芻粟。
莫道牛疲項領禿，人疲於牛痛欲哭。
峻嶺之下舊村落，蕭灑人煙知幾簇。
莫道餉車過門外，門內田家眠正熟。
百車千車過不已，敲門乞索何時足。
牛豈不需藁一束，人豈不取一匙粥。
雞犬不可保，妻子或竄伏。
畫中水閣爾整齊，焉知不是逃亡屋。
我聞造化心至公，人間乃有兩般風。
庶民雌風扇臭穢，何獨楚王之風雄。
天地山川同一雪，眼見雪同心各別。
梁園才子簡欲授，栘監老臣氈自齧。
貧人閉戶洛陽卧，壯士銜枚蔡州滅。
紅爐錦帳羔酒斟，豈識盤車圖中意愁絕。
春日陌上花，同遨擲果車，不爾鰥翁嫠婦對花成咨嗟。
秋夜樓上月，同醉生塵襪，不爾羈臣逐客對月翻淒咽。
嗚呼身在雪嶺盤車圖，還知世有子猷訪戴無。
題趙子昂摹唐人二戲馬駒
作者：方回
朝代：宋

我嘗遠過燕山北，樹木已無草一色。
騏驥驊騮動萬匹，互囓交蹄戲跳躑。
誰歟畫此雙名駒，似鬬非鬬相嬉娛。
唐人遺迹趙子摹，善書善畫今代無。
善書突過元章米，善畫追還伯時李。
先畫後書此一紙，咫尺之間兼二美。
元章伯時兩人合一人，愧我一詩難寫兩人真。
題趙循老立齋
作者：方回
朝代：宋

是身猶厦屋，下棟乃上宇。
一旦賀燕雀，千關庇風雨。
輪奐易翬飛，難致礎上柱。
桓楹一以植，次第萬厥戶。
尼父早志學，更加歲十五。
生知幼至壯，始以此自許。
父師宿培壅，忍作籧篨俯。
貞固軀峙幹，幸不夷左股。
立斯以行斯，萬里在接武。
務本果焉頼，腸書飽撐拄。
題趙繼孫拙齋
作者：方回
朝代：宋

曾顔得聖傳，何謂魯與愚。
外察若不足，內朗實有餘。
擇樹鵲巢高，罥虫蛛網虛。
曲士挾小智，豈不雄里閭。
之子息機心，抱甕灌園蔬。
晚食足當肉，賁趾寧舍車。
九卿彼四至，惡名垂簡書。
天孫夜乞靈，悔不伾文疏。
衆人笑我拙，囊螢披蠹魚。
我亦笑爾巧，技止黔之馿。
題達磨渡江畫
作者：方回
朝代：宋

祖燈傳到老盧奴，解道元來一物無。
葱嶺笑伊携隻履，渡江更要一枝蘆。
題郎川紀勝圖
作者：方回
朝代：宋

維汝明父起宗父，古潤嘗僚佐農扈。
釃酒金山焦山寺，□馬昇州揚州府。
歌詩千百南北傳，一別十年散還聚。
駸致五袠知天命，雙鬢更無絲一縷。
昔賢相思即命駕，車而不笠莫敢侮。
汝明家在軍都山，田十五頃清潁灣。
母及子孫六百指，仰事俯育身久閒。
大江之南雁北向，故人聞綴行臺班。
合眼有時得相見，不過夢中空往還。
起宗籍籍□□史，□□易退仕如止。
桐川大邑當孔道，弦歌聲□□□□。
斷橋流水來者誰，兩轡相逢各驚喜。
丹青慘澹繪爲圖，邃□幽穿知幾里。
右軍蘭亭未足誇，摩詰輞川焉可擬。
紫陽洞天虛谷春，亦荷老筆爲寫真。
踰七望八盍早往，滄浪日濯冠纓塵。
二公妙齡挾才藝，往往見知今宰臣。
省□□□夕有命，再使堯舜風俗醇。
錦囊此軸且捲起，未可□□□鱠蓴。
題郭元德寓意齋藁後
作者：方回
朝代：宋

一硯隨身一棹輕，斗南斗北仰詩名。
豈真寓意不留意，□恐無情還有情。
瘦島獨敲逢尹詰，癖陵寧死要人驚。
□□自號異商隠，妥律平平仄仄平。
題郭熙雪晴松石平遠圖爲張季野作是日同讀杜詩
作者：方回
朝代：宋

書貴瘦硬少陵語，豈止評書端爲詩。
五百年間會此意，畫師汾陽老阿熙。
嵬詩瑣畫世一軌，肉腴骨弱精神癡。
明窗共讀杜集竟，兩幅雪霽叉橫披。
前幅長松何所似，鐵幹皴澀撐霜皮。
其下怪石卧狻兕，突兀崷崒凝冰嘶。
後幅澌遠漸迤邐，一往不知其幾里。
目力已盡勢未盡，平者是沙流者水。
人物如指或如蟻，戴笠騎馿者誰子。
顧此定是覓句翁，羸僕縮首襥凍耳。
欲渡未渡溪坂間，啐野寒烏忽驚起。
自非布置奪鬼神，焉能揮掃到骨髓。
郭生此畫出自古心胸，亦如工部百世詩中龍。
清癯勁峭謝嫵媚，略無一點霑春風。
市門丹青紛俗工，爲人塗抹杏花紅。
老夫神交此石與此松，留眼雪天送飛鴻。
題鄭提學孔明敬齋
作者：方回
朝代：宋

恭惟方寸心，表裏無將迎。
妍醜物不逃，宇宙大明鏡。
時開復時闔，靜定動亦定。
孰爲磨且奩，塵垢敢吾競。
徐步衝牙和，儼立章甫正。
威嚴修德容，戒懼毓景行。
典謨冠百王，首言欽恭敬。
慎寅與祗讓，惴惴遠機穽。
怠慢惟不敢，茲其所以聖。
三畏四勿傳，孔顔曾思孟。
洛學至正叔，主一肅正命。
乾淳朱逮張，銘箴互規詠。
奧室鬼神臨，寐枕雷霆迸。
凜若對廟祭，嚴於聽軍令。
古君子必爾，持身以蒞政。
保家雲仍長，理國彊以靚。
繄予幼不學，乃有東家鄭。
一謹禦萬邪，道涯自孤泳。
何當躋公堂，幽話聽犀柄。
師授分所聞，庶盡人己性。
題金君重像雜言
作者：方回
朝代：宋

譽之不喜，詆之不怒。
言無疾聲，行無闊步。
青春日月儒冠誤，拂袖沙河塵土路。
覓君不見今幾年，廬山道士房中住。
不肥不瘦不精神，看盡鳶肩燕頷人。
宅爲官屋骨爲塵，似我翛然雲水身。
題金明府平易堂
作者：方回
朝代：宋

桑疇麥隴頌聲歡，競說琴書政事寬。
方寸惟知存豈弟，絲毫不肯作艱難。
愛民何啻如兒子，行路休教避長官。
來往星源凡幾嶺，從今都作坦途看。
題錢舜舉著色山水
作者：方回
朝代：宋

堆青積翠聳□□，□□崢嶸古寺深。
此畫老錢暮年筆，真成一紙直千金。
題錢選木芙蓉
作者：方回
朝代：宋

東籬相伴殿西風，我識花神品藻公。
秋老別無第三品，傲霜黄處拒霜紅。
題錦織回文圖
作者：方回
朝代：宋

纚笄宵衣，古士婦服。
高髻雲鬟，叔季之俗。
繄是丹青，間以冠髽。
孰爲主婦，果蘇蕙耶。
題陳仲良宅觀古物及徐熙來禽卷
作者：方回
朝代：宋

車書一統混乾坤，福地錢塘戶口蕃。
治世故□□巨室，吉人宜爾保名門。
金玉印章文物古，丹青圖畫典刑存。
來禽幾顆徐熙筆，欲摘紅鮮薦酒樽。
題陳學正巨源萬竹
作者：方回
朝代：宋

種竹種竹，種愈多愈不俗，種至萬竿猶不足。
讀書讀書，讀愈多愈不愚，讀過萬卷非有餘。
竹萬竿環我屋，書萬卷遮我目。
書在竹中身書中，竹風吹書沃心胸。
倚竹挾書送飛鴻，不識人間有王公。
題陳宗魯東山書塾
作者：方回
朝代：宋

芳草謂發顛，美石謂發狂。
自賢與自智，豈必草石嘗。
勿以夫子廟，而欺賜也牆。
勿以聖人室，而鄙由也堂。
楛庭有遠孫，美玉深匵藏。
姓名似元龍，家無上下床。
收斂河海氣，遁逃聲利場。
衆謂陟泰嶽，六合視茫茫。
我之魯東山，亦可小靈光。
不患見不穹，但患行不强。
十駕日不已，突過騏驥良。
美酒無深巷，苦李遺道傍。
四益視乃叛，蘇合殊糞蜣。
題陳正之蘭亭
作者：方回
朝代：宋

十六迴更癸丑春，蘭亭臨本尚如新。
學書良易人難學，聊喜他鄉見似人。
題陶介夫見山軒·其一
作者：方回
朝代：宋

湖上山如畫，何人解見山。
此心無一事，盡日捲簾間。
題陶介夫見山軒·其二
作者：方回
朝代：宋

湖上山如故，湖邊客總非。
容堂今不見，凉夜草螢飛。
題陸君雁鷺圖
作者：方回
朝代：宋

菰米飄香白小肥，汀鴻沙鷺狎晴暉。
太湖天接吳松闊，莫近能言鴨畔飛。
題雲泉題詠
作者：方回
朝代：宋

天一生水，坎卦象旃。
二陰一陽，坤之中淵。
天而非此，必爲旱年。
澤自空降，其雲油然。
地而非此，民何以田。
曰有畎澮，泉出于山。
六坎之卦，次坤次乾。
在屯爲雲，在蒙爲泉。
至於需卦，復以雲言。
既亨既養，需厥成焉。
萬物始生，孰爲之元。
水爲物母，乳之而蕃。
雲爲水胎，泉爲水源。
雲初一縷，霶霈八埏。
泉初一滴，洶湧滔天。
君子心學，攸體攸研。
觀象於坎，奚水之專。
中剛內實，處險常安。
於雲於泉，復究厥觀。
水之始初，未波未瀾。
心之始初，萬善俱完。
如雲欲雨，如泉欲川。
發而中節，養蒙亨屯。
無爲而成，地平天全。
心之動也，化育攸關。
我心未動，厥亦有傳。
雲之動天，不可復還。
盍亦求諸，未雲之前。
泉之動矣，不可復返。
盍亦求諸，未泉之前。
心之既發，收之孔艱。
心之未發，泉本雲根。
不睹不聞，無倪無端。
戒慎恐懼，以操以存。
洎及發也，電激河奔。
一言蔽之，敬爲入門。
題魏公輔詩卷
作者：方回
朝代：宋

年少學詩歌，悲歡忌太過。
未能全勁瘦，已覺近平和。
嫩蘗隨時摘，微瑕極力磨。
成名待三十，存藁不須多。
題黄君以發擬文公書院梁文及賦
作者：方回
朝代：宋

滔天筆勢百川東，小待清霜萬壑空。
能草子虛上林賦，更須收斂入檀弓。
題龍虎山高士毛和叔愚泉詩稿
作者：方回
朝代：宋

暫住身如鶴在松，忽然飛去又無蹤。
閤皂山頭曾不睡，夜寒看月到晨鐘。
频至子由书斋追记游事
作者：方回
朝代：宋

行山稍已倦，径作坦腹卧。
茗至即仰啜，即復起端坐。
拓窗眼豁然，如见天宇大。
金碧何太丽，玉雪不受涴。
向来宴豢人，魂兮復谁些。
积沙东西移，怒潮日夜簸。
烟表越树细，云端海鹊过。
人生仅如尺，倏忽分寸挫。
万古一悲歌，悲歌孰予和。
题丁适之菊庄
作者：方回
朝代：宋

令威旧主芙蓉城，上帝谓此职未清。
敕赐别业非菽粟，屈餐陶采余秋英。
菊庄先生拜新号，掌管黄花躬播耕。
庄田庄屋几顷亩，庄官庄佃无姓名。
只如天随自荷锄，兼味佐以仙犬精。
乃糇乃粮不过许，春苗夏叶俱可烹。
木兰坠露滋上池，亦復樽酒东篱倾。
人爱热官我宁冷，粗有菊谱传诸生。
南阳月输三十斛，汝真粪土之朝荣。
题三苏先生族谱后
作者：方回
朝代：宋

眉山万古老苏仙，坡颍儿孙世世贤。
尚想九关排虎豹，□须七叶珥貂蝉。
何人不作无穷地，今日才知已定□。
绍述姦朋市朝挞，剡源学士笔如椽。
题东坡先生惠州定惠院海棠诗后
作者：方回
朝代：宋

五季干坤混为一，艰难得之容易失。
一拳槌碎四百州，新法宰相王安石。
二苏中尤恶大苏，周二程张俱不识。
绍圣姦臣讲绍述，元佑诸贤纷窜斥。
东坡饱吃惠州饭，心知惇卞乃国贼。
恍惚他乡见似人，海棠一株困荆棘。
海内文章蜀党魁，蜀第一花世无匹。
邂逅相逢心相怜，瘴雨蛮烟污玉质。
忆昔蒟醤筇竹枝，适与张骞遇西域。
彼徒生事劳远人，此感与国同休戚。
屈原放废郢都丧，箕子囚奴殷录讫。
惠州未已更儋州，必欲杀之至此极。
立党籍碑封舒王，竟使大梁无社稷。
此诗此画繫兴亡，可忍细看泪横臆。
题东平张智卿梅轩尝以墨梅一幅自随
作者：方回
朝代：宋

大庾岭头江南北，生平走遍梅花国。
天下梅花诗最难，和靖居士占第一。
七十四翁诗万篇，一句梅花吟不得。
譬如江夏黄鹤楼，既有崔颢无李白。
何人幻出一横枝，毛颖陈玄涂侧釐。
不丹不青逞妙手，月窗瘦影吾能移。
真梅难赋赋写梅，虚叟大叫尤难之。
前身相马九方句，焉能压倒简斋诗。
张侯随轩梅一幅，什袭珍藏过宝玉。
南征不取万户侯，北归未即九州督。
借梅为题求诗人，中原名士诗满轴。
和靖简斋亦不无，顾惭才尽难貂续。
张侯今在西湖隈，竹篱茅屋扃苍苔。
我亦自有梅世界，紫阳山中归去来。
梅花开时看梅开，花未开时看画梅。
不用雕肝刻肺被梅恼，但当一杯一杯復一杯。
题云泉题咏
作者：方回
朝代：宋

天一生水，坎卦象旃。
二阴一阳，坤之中渊。
天而非此，必为旱年。
泽自空降，其云油然。
地而非此，民何以田。
曰有畎浍，泉出于山。
六坎之卦，次坤次干。
在屯为云，在蒙为泉。
至于需卦，復以云言。
既亨既养，需厥成焉。
万物始生，孰为之元。
水为物母，乳之而蕃。
云为水胎，泉为水源。
云初一缕，霶霈八埏。
泉初一滴，汹涌滔天。
君子心学，攸体攸研。
观象于坎，奚水之专。
中刚内实，处险常安。
于云于泉，復究厥观。
水之始初，未波未澜。
心之始初，万善俱完。
如云欲雨，如泉欲川。
发而中节，养蒙亨屯。
无为而成，地平天全。
心之动也，化育攸关。
我心未动，厥亦有传。
云之动天，不可復还。
盍亦求诸，未云之前。
泉之动矣，不可復返。
盍亦求诸，未泉之前。
心之既发，收之孔艰。
心之未发，泉本云根。
不睹不闻，无倪无端。
戒慎恐惧，以操以存。
洎及发也，电激河奔。
一言蔽之，敬为入门。
题仇仁近白驹诗图赵子昂画及书
作者：方回
朝代：宋

至洁不见取，此责自有人。
絷维幸不及，遯野醉自珍。
上下不相求，于中歌者频。
歌者诚爱贤，贤者亦爱身。
题会真道堂
作者：方回
朝代：宋
体裁：古风

八客一道士，临风举茗盏。孔老业不同，同具看山眼。其六惟坤珍，三实吴楚产。禀气殊东西，粹美无可柬。景仙幻斯堂，土阜高�嵼。飞来九叠云，城阙不可限。泉贝似神助，草棘使鬼刬。有官颓厥府，视此得无赧。秘箓诵琅函，芳字纪玉版。他时千柱宫，咄嗟了鸠僝。吾侪昔英妙，文采炳虓虥。暮年阅世故，豪气就磨铲。愿超栩栩梦，不受俗网绾。未信结邻楼，尚隔剑门栈。壁间鬼谷像，怪睛一何睅。似与堕圯履，粉饰增著撰。滋长事为心，予欲刊蠹简。春色浮汀洲，荻笋初可馔。焉得逡巡手，百瓮漉醴盏。醉魂遨太清，万劫一笑莞。
题会真道堂
作者：方回
朝代：宋

八客一道士，临风举茗盏。
孔老业不同，同具看山眼。
其六惟坤珍，三实吴楚产。
禀气殊东西，粹美无可柬。
景仙幻斯堂，土阜高𡾰嵼。
飞来九迭云，城阙不可限。
泉贝似神助，草棘使鬼刬。
有官颓厥府，视此得无赧。
秘箓诵琅函，芳字纪玉版。
他时千柱宫，咄嗟了鸠僝。
吾侪昔英妙，文采炳虓虥。
暮年阅世故，豪气就磨铲。
愿超栩栩梦，不受俗网绾。
未信结邻楼，尚隔剑门栈。
壁间鬼谷像，怪睛一何睅。
似与堕圯履，粉饰增着撰。
滋长事为心，予欲刊蠹简。
春色浮汀洲，荻笋初可馔。
焉得逡巡手，百瓮漉醴醆。
醉魂遨太清，万劫一笑莞。
题刘养晦练江并序
作者：方回
朝代：宋

朝为练江吟，暮为练江吟。
练江果何在，曰在江之阴。
练江不在眼，练江常在心。
譬之古君子，土思操南音。
褰裳涉其浅，拏舟济其深。
练江可以钓，得鱼沽酒斟。
季子佩六印，陶朱贾千金。
此事决失望，鸥盟难重寻。
秋落粪本木，春返来宾禽。
矫首天都峰，吾亦辞武林。
题前歙令楚君雪梅图
作者：方回
朝代：宋

洛雪一丈冻独鼾，谁其排闼惊袁安。
千载神交两贤令，寄意爱此英姿寒。
马缩龙埋万木折，胸次阳和骨立铁。
纨袴儿曹东风花，不耐春寒能耐雪。
题吴仲远游淮送行诗卷
作者：方回
朝代：宋

昔有大丈夫，万里事远游。
远游何所极，飘若孤云浮。
欧冶淬利剑，造父翼华辀。
东睇薄瀛岛，西顾羞昆丘。
长啸首阳巅，悲歌湘水流。
九疑叫虞帝，三川哀宗周。
世人不之识，问之将焉求。
曰有吊古意，聊以消幽忧。
之子方盛年，菽水亦易谋。
朅从浙河滨，言迈淮壖州。
儿女竞执掺，亲朋相谣讴。
鸿鹄眇四海，顾此焉足愁。
已矣勿復道，勖哉企前修。
题吴山长文英野舟五首·其五
作者：方回
朝代：宋

世多汉水昭王事，谁辨乌江亭长心。
君知此处真堪託，天下无波可得深。
题吴山长文英野舟五首·其四
作者：方回
朝代：宋

大才定復不求售，至宝政须能自珍。
一篙用着方知贵，只恐悠悠懒问津。
题唐师善洪崖图
作者：方回
朝代：宋

太白尚不识，洪崖焉肯来。
一蹇五獠奴，姦人之所为。
得非成方遂，独无隽不疑。
至今好仙者，犹为图画欺。
题孙元京近诗
作者：方回
朝代：宋

后生如猬总能诗，骨弱瞳昏俗不治。
忽似再生萧德藻，已应突过李之仪。
扫红紫阵观黄落，悬万千钧繫一丝。
精刮洁磨犹未已，直须陶谢与同时。
题孙廷玉藏李仲宾墨竹
作者：方回
朝代：宋

仲宾笔底招君子，廷玉胸中敬正人。
更着紫阳虚叟句，两公烱烱见精神。
题孝猿图
作者：方回
朝代：宋

攫果实饥嗛，三声泪霑裳。
尼居曾子侍，宁甘读此章。
不食痛所生，乃能善居丧。
林端有返哺，未敌乌衣郎。
面故可颜彪，臂岂徒李广。
泣血同高柴，託音异原壤。
谓当葬其母，山林纵之往。
勿復绊诸笼，充此儿女赏。
题宣和黄头画
作者：方回
朝代：宋

石绿藤黄间麝煤，半枯瘦篠羽毰毸。
一时艮岳天颜笑，乞与宣和印押来。
题寒山拾得画像
作者：方回
朝代：宋

我读寒山拾得诗，唐初武德贞观时。
此必前朝老进士，开皇大业不仕隋。
长歌短舞芙蓉句，开元元和尚无之。
一箒天台国清寺，扫灭人世贪嗔痴。
文殊师利復现世，僧俗未妨疑传疑。
或题松下读黄老，臆辨二叟果为谁。
谚云橘皮错认皮，九方皋马遗黄骊。
呜呼甚矣吾衰矣，郁郁都都焉雄雌。
题张明府清风堂三首·其一
作者：方回
朝代：宋
体裁：七言绝句

麦陇初秋晓吹寒，新篁摇动碧琅玕。涤烦解愠谁相似，父老人人说长官。
题张明府清风堂三首·其三
作者：方回
朝代：宋
体裁：七言绝句

万叠春山积雨晴，新茶处处煮车声。不应独送月团片，偏与卢仝两腋生。
题张明府清风堂三首·其三
作者：方回
朝代：宋

万迭春山积雨晴，新茶处处煮车声。
不应独送月团片，偏与卢仝两腋生。
题张明府清风堂三首·其二
作者：方回
朝代：宋
体裁：七言绝句

素纨摇月坐高堂，病暍应无困道傍。好倩丰隆吹火伞，人间各受一襟凉。
题张长卿竹梅用苏黄各二句
作者：方回
朝代：宋

西湖处士骨应槁，不復龙蛇看挥扫。
是谁招此断肠魂，竹外一枝斜更好。
题徐仲彬达观亭
作者：方回
朝代：宋

干涵坤毓万彙伙，独得为人頼钧播。
八尺身为天地赘，一寸心将天地裹。
道眼自应非肉眼，以心观物无不可。
灵台光洁日月悬，肯使一丝挂尘堁。
老寿龟鹤夭蠛蠓，博大鹏鲲小蜾蠃。
王侯云霄纵翱翔，奴隶泥涂淹坎轲。
雷霆起蛰春生儿，霜露敛华秋结果。
防风九亩霸十围，痿痹支离蹒跚跛。
二五之精形相禅，彼胡魁梧此么么。
天所赋予各有命，女子岂羡弧矢左。
蝼蚁君臣雁弟兄，道理大处无细琐。
洪纤各遂逍遥游，续鳬之颈尔其叵。
徐侯读书得玉匙，圣人门户启关锁。
用宾屡扬北上鞭，大隠荐鼓南游柁。
筑室金陵割钟山，临川僻学百义堕。
千古子在川上心，想见解衣盘礴臝。
梧桐杨柳竹阴间，菱荷迭重花婀娜。
弄丸一卷经世书，内篇外篇夜灯火。
静寂动感来无穷，昭布森列俱帖妥。
通达居然今贾傅，岂容栖迟老江沱。
乘流止坎大厥观，进退久速不预揣。
熏天富贵腊毒味，涎讵肯流颐敢朵。
窗前草青鹿共眠，槛外沙白鸥同坐。
忘机得意茅三间，焉用陶朱西施舸。
况又义方延硕师，乃父析薪子克荷。
此诗擿抉宇宙秘，察君襟抱吾亦颇。
世间俗物未必识，我知鱼乐子非我。
题徐赞府不负堂·其二
作者：方回
朝代：宋

官无大小各分忧，可但专为七尺谋。
说着此身便非是，寄声多谢薛嘉州。
题戚子云五云山图
作者：方回
朝代：宋

不浓不淡烟中树，如有如无雨外山。
尺素展看空想像，何由身着画图间。
题朱仲华百牛图
作者：方回
朝代：宋

以栋梁成厦屋，万牛不足。
以耒耜命巾车，一牛有余。
画师幻此沮洳泽，若牯㹀犊辈且百。
太平村落丰年秋，只欠耳边闻晚笛。
老身元是牧牛儿，凭谁写作刘凝之。
题李仲宾竹二幅
作者：方回
朝代：宋

可是笔端如与可，亦须胸次有东坡。
自从举世夸崔白，似觉无人识李颇。
题李伯时赤脚仙
作者：方回
朝代：宋

可是馿蹄復马蹄，忍将玉雪污污泥。
世情巇险君知否，满地人间铁蒺藜。
题李提举心远轩
作者：方回
朝代：宋

心远渊明拟问之，悠然身世见山时。
强名真意元无物，缘底忘言更有诗。
宇宙襟怀千斛酒，王侯勋业一枰棋。
古来大隠在朝市，可待休官办菊篱。
题来将军括苍送行诗卷
作者：方回
朝代：宋

将军从元戎，六年守襄阳。
大小百余战，裂衣裹金疮。
相逢说往事，鬚髯犹奋张。
岁晚不得志，巡逻分穷乡。
穷乡民不多，诗书间耕桑。
古不识兵火，承平异边方。
一朝六鳌抃，罅隙疏堤防。
有盗黠如鼠，有吏贪如狼。
将军手拊摩，不忍斧斫伤。
一语对曲直，冷泉解沸汤。
去着来时袍，萧然无装囊。
但有送行诗，至今犹珍藏。
壮士困资格，逆旅悭赍粮。
况又颇抱病，新添满颐霜。
万人为翰墨，无一曹思王。
万人握干殳，无一关云长。
幸而一有之，时论纷臧仓。
恨不酾斗酒，与公歌慨慷。
将军未五十，意气摩穹苍。
春鸿定决起，天骥终高骧。
题柯德阳埽尘斋
作者：方回
朝代：宋
体裁：古风

尧舜上圣姿，犹以学为事。矧伊匪生知，不学知不致。可学而不学，是谓自暴弃。俯首就佔毕，又患学不至。恭惟天地心，无极一生二。阴阳既已判，太少二生四。生生滋无穷，科斗积乳孳。籀篆隶真行，同文或以异。因继几前王，册府建中秘。号为蓬莱山，校书及正字。计资不量材，抱椠剔蠹蘱。尸优副劣间，颠倒足笑喟。之子读五车，便腹为箧笥。合登天禄阁，太一照藜吹。顾使跧蓬蒿，饭茹宫有侐。陈蕃扫天下，借曰未得位。扫我方册尘，我有笔为彗。雠勘极精审，披阅尽劬瘁。残火秦坑遗，断简汲冢出。端倪究盘颉，古初探炎�。五十衍蓍爻，九百采稗记。微吟泣山精，幽啸却野魅。净几如我心，暗室了无愧。老夫敢苦口，曰此艺成易。点画考讹讹，是亦学之次。迩年斯道衰，无奈异端炽。函谷青牛关，洛京白马寺。敷落帝八言，为国膏肓祟。杨墨合为一，不仁复不义。外若示兼爱，实则内自为。愚民欢趋之，此患恐未已。儒冠不能辟，拔白立赤帜。何至畔吾徒，拾此彼之嗜。太玄岂不奇，甘从高阁坠。钟山说偏傍，奎运竟跋疐。洙泗以至今，关洛最为粹。知艰行尤艰，方寸宜默识。勿谓周鼎沦，后无汉唐治。大学久无儒，此亦见大意。大匠操规矩，不执斧凿器。当如九方皋，无以色见骥。
题柯德阳埽尘斋
作者：方回
朝代：宋

尧舜上圣姿，犹以学为事。
矧伊匪生知，不学知不致。
可学而不学，是谓自暴弃。
俯首就占毕，又患学不至。
恭惟天地心，无极一生二。
阴阳既已判，太少二生四。
生生滋无穷，科斗积乳孳。
籀篆隶真行，同文或以异。
因继几前王，册府建中秘。
号为蓬莱山，校书及正字。
计资不量材，抱椠剔蠹蘱。
尸优副劣间，颠倒足笑喟。
之子读五车，便腹为箧笥。
合登天禄阁，太一照藜吹。
顾使跧蓬蒿，饭茹宫有侐。
陈蕃扫天下，借曰未得位。
扫我方册尘，我有笔为篲。
雠勘极精审，披阅尽劬瘁。
残火秦坑遗，断简汲冢出。
端倪究盘颉，古初探炎𨼾。
五十衍蓍爻，九百采稗记。
微吟泣山精，幽啸却野鬽。
净几如我心，暗室了无愧。
老夫敢苦口，曰此艺成易。
点画考譌讹，是亦学之次。
迩年斯道衰，无奈异端炽。
函谷青牛关，洛京白马寺。
敷落帝八言，为国膏肓祟。
杨墨合为一，不仁復不义。
外若示兼爱，实则内自为。
愚民欢趋之，此患恐未已。
儒冠不能闢，拔白立赤帜。
何至畔吾徒，拾此彼之嗜。
太玄岂不奇，甘从高阁坠。
钟山说偏傍，奎运竟跋疐。
洙泗以至今，关洛最为粹。
知艰行尤艰，方寸宜默识。
勿谓周鼎沦，后无汉唐治。
大学久无儒，此亦见大意。
大匠操规矩，不执斧凿器。
当如九方皋，无以色见骥。
题江君天泽古修堂三首·其三
作者：方回
朝代：宋

文言当日演韦编，夕惕爻观变兑干。
进德立诚说方法，定曾参到杏坛前。
题汪氏孝节堂
作者：方回
朝代：宋

三从分定付之天，捧案曾无月再圆。
莱子方同綵衣舞，墉风忽赋柏舟篇。
频年兵革经多难，奕世门闾喜独全。
孝节从来足阴相，儿孙衮衮寿眉前。
题渊明归来图
作者：方回
朝代：宋

人以心役形，方寸有所主。
陋巷足箪瓢，外物肯妄取。
心或为形役，饥肠内煎煮。
未必得鼎食，汤镬已烹汝。
渊明归去来，妙甚第三语。
自形役自心，何乃浪自苦。
此理一以悟，公相亦粪土。
而况折我腰，不过米斗五。
昨非谢督邮，今是睇衡宇。
易有不远復，艮曰止其所。
圣之清若和，高风夷惠伍。
懦立薄夫敦，仰止迈终古。
题独鹿图
作者：方回
朝代：宋

谁尝失之，羣起竞逐。
不见泰山，一得百覆。
文王之囿，草羡泉足。
生逢兹辰，呦呦攸伏。
题王义之云隠
作者：方回
朝代：宋

心天界限绝尘氛，廛市虽喧耳不闻。
大隠从来非小隠，可须深入万重云。
题王春阳效王晋卿山水图
作者：方回
朝代：宋

烟江迭嶂子能学，都尉后身王姓同。
诗画惊逢两奇丽，赏音吾愧玉堂翁。
题王瓛王珪母郭氏义节记
作者：方回
朝代：宋

老儒致聘女师儒，二十言归四十夫。
令弟阶庭骈两玉，贤郎门户俨双珠。
摽梅迨吉年虽浅，泛柏维仪志不踰。
冠帔笏袍相照映，称觞真可画成图。
题王起宗小横披水墨作工密势
作者：方回
朝代：宋

秋光一片冷于冰，山寺云深隠几僧。
画出江村太平意，渔樵无事岁丰登。
题画卢仝长鬚赤脚
作者：方回
朝代：宋

玉川破屋数间洛城中，一时际遇赤尹昌黎公。
赠以大篇意甚侈，不数李渤温造兼石洪。
买羊沽酒分俸给，时攀绿駬下虚空，月天桃李醺春风。
岂惟百世之下知卢仝，併使长鬚赤脚名无穷。
谁其画者善游戏，不画卢仝画奴婢。
想见煎茶七碗时，此曹颇亦霑余味。
题画马
作者：方回
朝代：宋

刍秣丰肥十二闲，笔追韩干此图间。
谁描馿瘦更诗瘦，首与双肩共一山。
题祝公辅静得斋
作者：方回
朝代：宋

郑卫撼俗耳，姬姜接凡目。
醇酎诳渴吻，大房诱饥腹。
一阈内外间，鲜不妄举足。
堂堂七尺躯，顷刻万感触。
人生性本静，情动乃有欲。
静善动亦善，尧舜可同躅。
动恶丧厥静，为桀为禽犊。
恭惟方寸心，性情頼管束。
勿狎宁孔畏，匪狂尚箕肃。
思精造诣深，察久酬应熟。
北辰居其所，初九不远復。
可待豮豕牙，故已童牛牿。
性静人所同，心静我所独。
心静非不动，存性情乃伏。
天地与我者，所宝不盈掬。
完我所固有，得之异逐鹿。
苦辛子祝子，为亲营半菽。
颇欲谢湖海，归欤卧茅屋。
清夜一孤灯，不疚内自烛。
养气非养体，未藉台馈肉。
胸中线五色，笔底泉万斛。
谁其相料理，回首送鸿鹄。
离娄下十四，三自义何缛。
紫阳居资对，我亦当熟读。
题禊帖图
作者：方回
朝代：宋

永和九年晋癸丑，禊帖至今家家有。
遗墨一纸出昭陵，摹本宇宙同不朽。
甲子循环十六周，甫近千岁未为久。
之字二十我谛观，谁绘此图夸妙手。
晋人之学吾能□，□以庄子为六经。
大同小异立议论，漆园遗意入兰亭。
七情静动应万事，一气聚散钟千形。
乐极必悲生必死，倏开忽阖风天萤。
岂不痛哉逸少语，畏怖生老病死苦。
掇拾释氏之绪余，惴惴其栗有如许。
颜瓢致乐悲安在，曾箦临死生焉□。
短中求长断斯文，翰墨高名万万古。
题立上舍草意
作者：方回
朝代：宋

万派江河尽向东，秋风摇落又春风。
性灵根本元相似，躯殻胚胎偶不同。
蝼蚁阶前藏窟穴，蜘蛛檐外挂虚空。
家中子女兼鸡犬，尔我无非乐意中。
题答禄章瑞净香亭
作者：方回
朝代：宋
体裁：古风

□□成都府治元帅堂，绿竹含箨新出墙。今古诗人第一□，幕属工部员外郎。□□□酒樽，主宾遨晚凉。上句雨洗娟娟净，一扫人间尘土黄。下句吓破严武胆，解道风吹细细香。竹净易见香难说，此□撩天鼻孔长。我知横溪□□□，□□少陵先生鼻。不徒□此君之佳色，又能识此君至清之□。然则是又不徒识此君之清气，而能识此君之真味，识此君之深意者欤。下一转语参此禅，敢问竹香云何细而细。
题纳甲图
作者：方回
朝代：宋
体裁：古风

朝有读书客，过我携酒壶。问我参同契，汝亦尝读诸。虞翻纳甲法，即是先天图。伯阳窃其秘，静夜观蟾蜍。初八二十三，艮兑丙丁殊。上弦进火候，下弦退阴符。望盈仰乾盖，晦灭俯坤舆。震巽庚辛对，坎离戊己俱。朔旦之日中，交媾水火炉。彭晓彼何人，哓哓争鲁鱼。可惜非易学，欲飞血肉躯。借易弄丹术，邹訢曷不诛。
题纳甲图
作者：方回
朝代：宋

朝有读书客，过我携酒壶。
问我参同契，汝亦尝读诸。
虞翻纳甲法，即是先天图。
伯阳窃其秘，静夜观蟾蜍。
初八二十三，艮兑丙丁殊。
上弦进火候，下弦退阴符。
望盈仰干盖，晦灭俯坤舆。
震巽庚辛对，坎离戊己俱。
朔旦之日中，交媾水火炉。
彭晓彼何人，哓哓争鲁鱼。
可惜非易学，欲飞血肉躯。
借易弄丹术，邹欣曷不诛。
题罗观光所藏李仲宾墨竹
作者：方回
朝代：宋

以笔写竹如写字，何独钟王擅能事。
同是蒙恬一管笔，老手变化自然异。
胸中渭川有千亩，咄嗟办此箨龙易。
竹叶竹枝竹本根，方寸中藏竹天地。
幼年癖好此亦颇，万卷书右竹图左。
妄希眉山苏谪仙，拟学湖州文与可。
眉山一枝或两枝，湖州千朵復万朵。
李侯有之以似之，袖手独观谁识我。
题苗经历耕野
作者：方回
朝代：宋

士以仕为业，野处无所耕。
近世所大患，苟进颓厥声。
苏子佩六印，相国不为荣。
坐乏二顷田，此事误平生。
廓然天壤间，一犁早经营。
春夏刈麻麦，秋冬穫稻粳。
盖头有把茅，餬口有杯羹。
岂肯拾此去，垂涎公与卿。
不遇汤先主，伊葛亦何成。
聘顾不至三，宁为畎亩氓。
驷马高车间，一跌足可惊。
岂如牛背上，稳卧无欹倾。
调鼎与荷锄，心手自权衡。
我有一饱资，去就万事轻。
题译学张提举乃尊开封府尹张彦亨所藏郭熙盘车图
作者：方回
朝代：宋

车轣辘，牛觳觫。
积雪皑皑，飞雪䔩䔩。
前车上岭后车续，老牛服箱顾寒犊。
高雪弥山，低雪满谷。
戴笠执鞭，冻腰跼曲。
画师画此何年事，关塞远征輓刍粟。
莫道牛疲项领秃，人疲于牛痛欲哭。
峻岭之下旧村落，萧洒人烟知几簇。
莫道饷车过门外，门内田家眠正熟。
百车千车过不已，敲门乞索何时足。
牛岂不需藁一束，人岂不取一匙粥。
鸡犬不可保，妻子或窜伏。
画中水阁尔整齐，焉知不是逃亡屋。
我闻造化心至公，人间乃有两般风。
庶民雌风扇臭秽，何独楚王之风雄。
天地山川同一雪，眼见雪同心各别。
梁园才子简欲授，栘监老臣毡自啮。
贫人闭户洛阳卧，壮士衔枚蔡州灭。
红炉锦帐羔酒斟，岂识盘车图中意愁绝。
春日陌上花，同遨掷果车，不尔鳏翁嫠妇对花成咨嗟。
秋夜楼上月，同醉生尘袜，不尔羁臣逐客对月翻凄咽。
呜呼身在雪岭盘车图，还知世有子猷访戴无。
题赵子昂摹唐人二戏马驹
作者：方回
朝代：宋

我尝远过燕山北，树木已无草一色。
骐骥骅骝动万匹，互囓交蹄戏跳踯。
谁欤画此双名驹，似鬬非鬬相嬉娱。
唐人遗迹赵子摹，善书善画今代无。
善书突过元章米，善画追还伯时李。
先画后书此一纸，咫尺之间兼二美。
元章伯时两人合一人，愧我一诗难写两人真。
题赵循老立斋
作者：方回
朝代：宋

是身犹厦屋，下栋乃上宇。
一旦贺燕雀，千关庇风雨。
轮奂易翚飞，难致础上柱。
桓楹一以植，次第万厥户。
尼父早志学，更加岁十五。
生知幼至壮，始以此自许。
父师宿培壅，忍作籧篨俯。
贞固躯峙干，幸不夷左股。
立斯以行斯，万里在接武。
务本果焉頼，肠书饱撑拄。
题赵继孙拙斋
作者：方回
朝代：宋

曾颜得圣传，何谓鲁与愚。
外察若不足，内朗实有余。
择树鹊巢高，罥虫蛛网虚。
曲士挟小智，岂不雄里闾。
之子息机心，抱瓮灌园蔬。
晚食足当肉，贲趾宁舍车。
九卿彼四至，恶名垂简书。
天孙夜乞灵，悔不伾文疏。
众人笑我拙，囊萤披蠹鱼。
我亦笑尔巧，技止黔之馿。
题达磨渡江画
作者：方回
朝代：宋

祖灯传到老卢奴，解道元来一物无。
葱岭笑伊携隻履，渡江更要一枝芦。
题郎川纪胜图
作者：方回
朝代：宋

维汝明父起宗父，古润尝僚佐农扈。
酾酒金山焦山寺，□马昇州扬州府。
歌诗千百南北传，一别十年散还聚。
骎致五袠知天命，双鬓更无丝一缕。
昔贤相思即命驾，车而不笠莫敢侮。
汝明家在军都山，田十五顷清颍湾。
母及子孙六百指，仰事俯育身久閒。
大江之南雁北向，故人闻缀行台班。
合眼有时得相见，不过梦中空往还。
起宗籍籍□□史，□□易退仕如止。
桐川大邑当孔道，弦歌声□□□□。
断桥流水来者谁，两辔相逢各惊喜。
丹青惨澹绘为图，邃□幽穿知几里。
右军兰亭未足夸，摩诘辋川焉可拟。
紫阳洞天虚谷春，亦荷老笔为写真。
踰七望八盍早往，沧浪日濯冠缨尘。
二公妙龄挟才艺，往往见知今宰臣。
省□□□夕有命，再使尧舜风俗醇。
锦囊此轴且捲起，未可□□□鲙莼。
题郑提学孔明敬斋
作者：方回
朝代：宋

恭惟方寸心，表裏无将迎。
妍丑物不逃，宇宙大明镜。
时开復时阖，静定动亦定。
孰为磨且奁，尘垢敢吾竞。
徐步衝牙和，俨立章甫正。
威严修德容，戒惧毓景行。
典谟冠百王，首言钦恭敬。
慎寅与祗让，惴惴远机穽。
怠慢惟不敢，兹其所以圣。
三畏四勿传，孔颜曾思孟。
洛学至正叔，主一肃正命。
干淳朱逮张，铭箴互规咏。
奥室鬼神临，寐枕雷霆迸。
凛若对庙祭，严于听军令。
古君子必尔，持身以莅政。
保家云仍长，理国彊以靓。
繄予幼不学，乃有东家郑。
一谨御万邪，道涯自孤泳。
何当跻公堂，幽话听犀柄。
师授分所闻，庶尽人己性。
题郭元德寓意斋藁后
作者：方回
朝代：宋

一砚随身一棹轻，斗南斗北仰诗名。
岂真寓意不留意，□恐无情还有情。
瘦岛独敲逢尹诘，癖陵宁死要人惊。
□□自号异商隠，妥律平平仄仄平。
题郭熙雪晴松石平远图为张季野作是日同读杜诗
作者：方回
朝代：宋

书贵瘦硬少陵语，岂止评书端为诗。
五百年间会此意，画师汾阳老阿熙。
嵬诗琐画世一轨，肉腴骨弱精神痴。
明窗共读杜集竟，两幅雪霁叉横披。
前幅长松何所似，铁干皴涩撑霜皮。
其下怪石卧狻兕，突兀崷崒凝冰嘶。
后幅澌远渐迤逦，一往不知其几里。
目力已尽势未尽，平者是沙流者水。
人物如指或如蚁，戴笠骑馿者谁子。
顾此定是觅句翁，羸仆缩首襥冻耳。
欲渡未渡溪坂间，啐野寒乌忽惊起。
自非布置夺鬼神，焉能挥扫到骨髓。
郭生此画出自古心胸，亦如工部百世诗中龙。
清癯劲峭谢妩媚，略无一点霑春风。
市门丹青纷俗工，为人涂抹杏花红。
老夫神交此石与此松，留眼雪天送飞鸿。
题锦织回文图
作者：方回
朝代：宋
体裁：四言诗

纚笄宵衣，古士妇服。高髻云鬟，叔季之俗。繄是丹青，间以冠髽。孰为主妇，果苏蕙耶。
题陈仲良宅观古物及徐熙来禽卷
作者：方回
朝代：宋

车书一统混干坤，福地钱塘户口蕃。
治世故□□巨室，吉人宜尔保名门。
金玉印章文物古，丹青图画典刑存。
来禽几颗徐熙笔，欲摘红鲜荐酒樽。
题陈学正巨源万竹
作者：方回
朝代：宋

种竹种竹，种愈多愈不俗，种至万竿犹不足。
读书读书，读愈多愈不愚，读过万卷非有余。
竹万竿环我屋，书万卷遮我目。
书在竹中身书中，竹风吹书沃心胸。
倚竹挟书送飞鸿，不识人间有王公。
题陈正之兰亭
作者：方回
朝代：宋

十六迴更癸丑春，兰亭临本尚如新。
学书良易人难学，聊喜他乡见似人。
题魏公辅诗卷
作者：方回
朝代：宋

年少学诗歌，悲欢忌太过。
未能全劲瘦，已觉近平和。
嫩蘗随时摘，微瑕极力磨。
成名待三十，存藁不须多。
飲商氏普安堂
作者：方回
朝代：宋

仙家天地在壺中，誰到壺中識此翁。
一念人人皆上壽，四時日日是春風。
偶開古畫驚神品，頻換佳花玩化工。
玉醑金釵香夢斷，歸來晴月掛梧桐。
飲天慶觀即席賦吳體
作者：方回
朝代：宋

寂靜日月白雲鄉，漂摇湖海厖眉郎。
壁間猶見畫龍在，柱表不聞歸鶴翔。
杯酒新竹與同色，爐熏異花無此香。
索茗澆渴上馬去，綠樹含雨山蒼凉。
飲孤山六一泉有感
作者：方回
朝代：宋

解后猶存石柱梁，周家九鼎尚淪亡。
此泉只是尋常水，爲有歐蘇姓字香。
飲歸
作者：方回
朝代：宋

瀲灧紅深百盞澆，醉歸不覺路迢迢。
臨分情味殷勤甚，暗遣人扶過畫橋。
飲興道觀有感五首·其一
作者：方回
朝代：宋

十萬長松五百年，今其餘幾亦堪憐。
霓旌恍惚剛風外，蕊殿崔嵬劫火前。
題墨八分吾獨識，藏丹九轉後誰傳。
山中是事皆非昔，惟見新墳掛紙錢。
飲興道觀有感五首·其三
作者：方回
朝代：宋

戍壘兒郎意氣雄，羣腰刀斧薄榛叢。
尋真亭仆長松少，禮斗壇荒苦竹空。
菜色可憐窮道士，樵歌不見舊鄰翁。
存亡得喪知何極，天地悠悠感慨中。
飲興道觀有感五首·其二
作者：方回
朝代：宋

仙洞春深長薜蘿，杜鵑花發蕙風和。
善門有後澆松早，貧戶無憂賣笋多。
萬古銷沈終塚墓，二儀開闢幾干戈。
情知來去皆非實，醉後猶能作此歌。
飲興道觀有感五首·其五
作者：方回
朝代：宋

爾時儒者定應無，問政胡爲不問儒。
五代亂離千血陣，萬山深杳一丹爐。
能容隠遯猶難必，遽謂飛昇豈不誣。
我欲卜鄰聊避俗，未須跳入長房壺。
飲興道觀有感五首·其四
作者：方回
朝代：宋

山門蘚獸石嶙峋，三耳翁今去幾春。
螻蟻與誰頻作夢，茯苓應更長如人。
土饅頭裏無仙骨，金僕姑邊尚戰塵。
焉得亦如酒家叟，一茅庵住自由身。
飲袁提學林亭
作者：方回
朝代：宋

古淡林縈沼，清輝日漏雲。
百梅先世植，一鶴舊侯分。
天引吟懷遠，春供飲意醺。
徐卿二雛者，已解聽論文。
餘生
作者：方回
朝代：宋

餘生如涸魚，斗水足可活。
父子自相濡，不望江湖闊。
使吾道當亨，時平己身達。
運往年歲莫，滋厭耳根聒。
與其强磬折，孰若謹囊括。
心憐童穉饑，此事亦已末。
饮兴道观有感五首·其一
作者：方回
朝代：宋

十万长松五百年，今其余几亦堪怜。
霓旌恍惚刚风外，蕊殿崔嵬劫火前。
题墨八分吾独识，藏丹九转后谁传。
山中是事皆非昔，惟见新坟挂纸钱。
饮兴道观有感五首·其三
作者：方回
朝代：宋

戍垒儿郎意气雄，羣腰刀斧薄榛丛。
寻真亭仆长松少，礼斗坛荒苦竹空。
菜色可怜穷道士，樵歌不见旧邻翁。
存亡得丧知何极，天地悠悠感慨中。
饮兴道观有感五首·其二
作者：方回
朝代：宋

仙洞春深长薜萝，杜鹃花发蕙风和。
善门有后浇松早，贫户无忧卖笋多。
万古销沈终冢墓，二仪开闢几干戈。
情知来去皆非实，醉后犹能作此歌。
饮兴道观有感五首·其五
作者：方回
朝代：宋

尔时儒者定应无，问政胡为不问儒。
五代乱离千血阵，万山深杳一丹炉。
能容隠遯犹难必，遽谓飞昇岂不诬。
我欲卜邻聊避俗，未须跳入长房壶。
饮兴道观有感五首·其四
作者：方回
朝代：宋

山门藓兽石嶙峋，三耳翁今去几春。
蝼蚁与谁频作梦，茯苓应更长如人。
土馒头裏无仙骨，金仆姑边尚战尘。
焉得亦如酒家叟，一茅庵住自由身。
首夏二首·其一
作者：方回
朝代：宋

晒茧未缲丝，晴天麦最宜。
树阴常独立，禽语不吾疑。
苦笋烹胜肉，新茶嗅醒脾。
熏风吹此句，突过一春诗。
首夏二首·其一
作者：方回
朝代：宋

曬繭未繰絲，晴天麥最宜。
樹陰常獨立，禽語不吾疑。
苦笋烹勝肉，新茶嗅醒脾。
薰風吹此句，突過一春詩。
首夏二首·其二
作者：方回
朝代：宋

寒燠分时序，生成续化工。
窃迟登麦日，肯怨落花风。
春气何曾绝，天机岂易穷。
谁云老圃淡，早着石榴红。
首夏二首·其二
作者：方回
朝代：宋

寒燠分時序，生成續化工。
竊遲登麥日，肯怨落花風。
春氣何曾絕，天機豈易窮。
誰云老圃淡，早著石榴紅。
馬惜蹄
作者：方回
朝代：宋

家居豈不好，事此鞍與羈。
春前三日雨，僕夫畏深泥。
江南萬山中，岡嶺互高低。
踏土不踏石，馬亦惜其蹄。
野逈暮有虎，村荒晨無雞。
升斗安所糴，囊粟千里齎。
身汝不自愛，茹荼甘旅栖。
曰予匪得已，伐木詩有稽。
交誼重金石，星霜悵分携。
一覿庚夙願，投老歌歸兮。
馬軍自杭至雨少止
作者：方回
朝代：宋

春盡雨還雨，山寒雲更雲。
晝常無日色，夜不見星文。
蜂起此狂賊，馬來皆勁軍。
尅期可平盡，玉石恐難分。
驛馬嘆
作者：方回
朝代：宋

鐵陣突萬人，覂駕行九軌。
聖門稱其德，成功亦云偉。
嗟爾驛騎者，售身墮泥滓。
朝才南一程，夕又北百里。
鞭走不暫停，脊背作瘡痏。
爾生既無知，爾死然後已。
鹽車未爲甚，敝帷無復擬。
惟人役萬物，致用斯爲美。
用之失其所，益此即損彼。
服牛利播種，鑽龜卜休徵。
牛龜何不幸，爲人謀何矣。
釋氏欲無生，厥意殆見此。
奈何說輪迴，眩俗滋譎詭。
人畜互相爲，萬萬無此理。
皮毛受困苦，王侯享華侈。
謂皆前世事，夙業之所使。
我獨謂天性，豈各私一己。
生囿形骸間，死散虛空裏。
性同質不同，竄易烏有是。
愛人而愛物，人當近仁耳。
使其一不愛，何惜一馬死。
我賦驛馬篇，哀歌有深旨。
驟雨
作者：方回
朝代：宋

道妙無生有，神凝氣孕形。
爲誰膏草木，何物起雷霆。
本質端能受，元功豈獨靈。
老夫已枯槁，衰白肯新青。
马军自杭至雨少止
作者：方回
朝代：宋

春尽雨还雨，山寒云更云。
昼常无日色，夜不见星文。
蜂起此狂贼，马来皆劲军。
克期可平尽，玉石恐难分。
马惜蹄
作者：方回
朝代：宋

家居岂不好，事此鞍与羁。
春前三日雨，仆夫畏深泥。
江南万山中，冈岭互高低。
踏土不踏石，马亦惜其蹄。
野逈暮有虎，村荒晨无鸡。
升斗安所籴，囊粟千里赍。
身汝不自爱，茹荼甘旅栖。
曰予匪得已，伐木诗有稽。
交谊重金石，星霜怅分携。
一觌庚夙愿，投老歌归兮。
驿马嘆
作者：方回
朝代：宋

铁阵突万人，覂驾行九轨。
圣门称其德，成功亦云伟。
嗟尔驿骑者，售身堕泥滓。
朝才南一程，夕又北百里。
鞭走不暂停，脊背作疮痏。
尔生既无知，尔死然后已。
盐车未为甚，敝帷无復拟。
惟人役万物，致用斯为美。
用之失其所，益此即损彼。
服牛利播种，钻龟卜休征。
牛龟何不幸，为人谋何矣。
释氏欲无生，厥意殆见此。
奈何说轮迴，眩俗滋谲诡。
人畜互相为，万万无此理。
皮毛受困苦，王侯享华侈。
谓皆前世事，夙业之所使。
我独谓天性，岂各私一己。
生囿形骸间，死散虚空裏。
性同质不同，窜易乌有是。
爱人而爱物，人当近仁耳。
使其一不爱，何惜一马死。
我赋驿马篇，哀歌有深旨。
魚亭再賦
作者：方回
朝代：宋

山好如斯極，吾歸亦可遲。
人間好吟者，馬上細看之。
莫訝迴頭數，端能具眼誰。
不隨時事改，三嘆紫微詩。
魚亭觀山
作者：方回
朝代：宋

人間第一歙州山，絕妙魚亭古道間。
描取此奇入詩句，西遊端的不虛還。
魚亭驛
作者：方回
朝代：宋

黟縣魚亭驛，東萊閣老詩。
雨晴雲氣斂，峰古石形奇。
老眼經題奬，高風費詠思。
祇慚無密竹，不似紹興時。
鮮于伯幾舉近詩有一官屢厄黄楊閏之句忘其全聯因賦呈之
作者：方回
朝代：宋

與世相違已背馳，樽前各舉近吟詩。
一官屢厄黄楊閏，萬卷難充畫餠饑。
浪說炎蒸今可畏，懸知摇落即堪悲。
山潜澗蟄吾當去，自有髯侯奮迅時。
鱼亭再赋
作者：方回
朝代：宋

山好如斯极，吾归亦可迟。
人间好吟者，马上细看之。
莫讶迴头数，端能具眼谁。
不随时事改，三嘆紫微诗。
鱼亭驿
作者：方回
朝代：宋

黟县鱼亭驿，东莱阁老诗。
雨晴云气敛，峰古石形奇。
老眼经题奬，高风费咏思。
祇惭无密竹，不似绍兴时。
鲜于伯几举近诗有一官屡厄黄杨闰之句忘其全联因赋呈之
作者：方回
朝代：宋

与世相违已背驰，樽前各举近吟诗。
一官屡厄黄杨闰，万卷难充画餠饥。
浪说炎蒸今可畏，悬知摇落即堪悲。
山潜涧蛰吾当去，自有髯侯奋迅时。
黄浦門解纜有懷川無竭
作者：方回
朝代：宋

舊守煩人送酒錢，江邊五夜泊歸船。
就中最憶南山好，一老癯僧伴醉顛。
黄蔷薇花
作者：方回
朝代：宋

春工借露染鶑裳，欲学东篱一样黄。
输与菊花在何处，止禁晴暖不禁霜。
黄薔薇花
作者：方回
朝代：宋

春工借露染鶑裳，欲學東籬一樣黄。
輸與菊花在何處，止禁晴暖不禁霜。
龔侯玉豹圖
作者：方回
朝代：宋

龔侯之先楚兩龔，遠孫挺挺有祖風。
五鼎食肉不掛意，萬卷讀書曾用功。
草字隸字各神妙，古詩律詩俱豪雄。
雖有一癖好畫馬，不比人間凡畫工。
颯爽脩髯雪三尺，長安市上無人識。
等閒幅紙寫驊騮，或者終身求不得。
我未嘗求忽得之，袖出玉花驄一疋。
開卷如聞嘶風聲，蹴踏青天砲霹靂。
曹霸昔遇唐明皇，畫出此馬真龍驤。
黄金拜賜南薰殿，赫奕門戶生輝光。
昇平難保金易散，晚歲奔波逃戰場。
却得少陵詩一首，名撐宇宙相悠長。
龔侯不干萬乘主，但欲追尋窮杜甫。
老筆一洗韓幹肉，天閑至寶落環堵。
詩非杜甫畫勝曹，無乃心神漫勞苦。
龔侯此筆游戲耳，別有文章垂萬古。
龚侯玉豹图
作者：方回
朝代：宋

龚侯之先楚两龚，远孙挺挺有祖风。
五鼎食肉不挂意，万卷读书曾用功。
草字隶字各神妙，古诗律诗俱豪雄。
虽有一癖好画马，不比人间凡画工。
飒爽修髯雪三尺，长安市上无人识。
等閒幅纸写骅骝，或者终身求不得。
我未尝求忽得之，袖出玉花骢一疋。
开卷如闻嘶风声，蹴踏青天炮霹雳。
曹霸昔遇唐明皇，画出此马真龙骧。
黄金拜赐南熏殿，赫奕门户生辉光。
昇平难保金易散，晚岁奔波逃战场。
却得少陵诗一首，名撑宇宙相悠长。
龚侯不干万乘主，但欲追寻穷杜甫。
老笔一洗韩干肉，天闲至宝落环堵。
诗非杜甫画胜曹，无乃心神漫劳苦。
龚侯此笔游戏耳，别有文章垂万古。
一剪梅·一翦梅
作者：方岳
朝代：宋

誰翦輕瓊做物華。春繞天涯。水繞天涯。園林曉樹恁橫斜。道是梅花。不是梅花。宿鷺聯拳倚斷槎。昨夜寒些。今夜寒些。孤舟蓑笠釣煙沙。待不思家。怎不思家。
一剪梅·客中新雪
作者：方岳
朝代：宋

谁剪轻琼做物华。春绕天涯，水绕天涯。园林晓树恁横斜，道是梅花，不是梅花。宿鹭联拳倚断槎。昨夜寒些，今夜寒些。孤舟蓑笠钓烟沙，待不思家，怎不思家。
一翦梅（客中新雪）
作者：方岳
朝代：宋
体裁：词

谁翦轻琼做物华。春绕天涯。水绕天涯。园林晓树恁横斜。道是梅花。不是梅花。宿鹭联拳倚断槎。昨夜寒些。今夜寒些。孤舟蓑笠钓烟沙。待不思家。怎不思家。
一落索
作者：方岳
朝代：宋

瘦得黃花能小。一簾香杳。東籬雲冷正愁予，猶幸是、西風少。葉下亭皋渺渺。秋何為者。無錢持蟹對黃花，又孤負、重陽也。
一落索·瘦得黄花能小
作者：方岳
朝代：宋
体裁：词

瘦得黄花能小。一帘香杳。东篱云冷正愁予，犹幸是、西风少。叶下亭皋渺渺。秋何为者。无钱持蟹对黄花，又孤负、重阳也。
一落索（九日）
作者：方岳
朝代：宋
体裁：词

瘦得黄花能小。一帘香杳。东篱云冷正愁予，犹幸是、西风少。叶下亭皋渺渺。秋何为者。无钱持蟹对黄花，又孤负、重阳地。
丁祭
作者：方岳
朝代：宋

紫薇花下玉丁东，夜午牵牛亦未中。孔壁尚余金石奏，卷班翻过玉成宫。
丁祭
作者：方岳
朝代：宋

紫薇花下玉丁东，夜午牵牛亦未中。
孔壁尚余金石奏，捲班翻过玉成宫。
丁祭
作者：方岳
朝代：宋

紫薇花下玉丁东，夜午牵牛亦未中。孔壁尚馀金石奏，捲班翻过玉成宫。
丁祭
作者：方岳
朝代：宋

紫薇花下玉丁東，夜午牽牛亦未中。
孔壁尚餘金石奏，捲班翻過玉成宮。
七夕
作者：方岳
朝代：宋

明河此夕会双星，滓秽圆清太不经。牛岂其然耕觳觫，女何为者嫁娉婷。閒中但觉人间巧，老去谁邀帝子灵。千古文章柳州事，解将蹇拙说惺惺。
七夕
作者：方岳
朝代：宋

明河此夕會雙星，滓穢圓清太不經。
牛豈其然耕觳觫，女何爲者嫁娉婷。
閒中但覺人間巧，老去誰邀帝子靈。
千古文章柳州事，解將蹇拙說惺惺。
七夕潘宰招不往
作者：方岳
朝代：宋

投老归欤拙独存，剖瓜亦欲问天孙。故人有约夜堂醉，老子不禁秋暑袢。却恐长绳縻日月，政须高枕问乾坤。北窗风好难为客，未辨冠巾数候门。
七夕潘宰招不往
作者：方岳
朝代：宋

投老归欤拙独存，剖瓜亦欲问天孙。
故人有约夜堂醉，老子不禁秋暑袢。
却恐长绳縻日月，政须高枕问干坤。
北窗风好难为客，未辨冠巾数候门。
七夕潘宰招不往
作者：方岳
朝代：宋

投老歸歟拙獨存，剖瓜亦欲問天孫。
故人有約夜堂醉，老子不禁秋暑袢。
却恐長繩縻日月，政須高枕問乾坤。
北窗風好難爲客，未辨冠巾數候門。
七夕郑文振席上姬有楚云者为作三弄
作者：方岳
朝代：宋

帝子经年别，秋风远客情。断云含宿雨，古木落寒声。河汉低逾润，江潮夜未平。巫云莫吹笛，吾意正凄清。
七夕鄭文振席上姬有楚雲者爲作三弄
作者：方岳
朝代：宋

帝子經年別，秋風遠客情。
斷雲含宿雨，古木落寒聲。
河漢低逾潤，江潮夜未平。
巫雲莫吹笛，吾意正凄清。
三岩
作者：方岳
朝代：宋

山入花州翠作层，何年凿此玉崚嶒。瀑从峭壁飞将落，雪沍苍崖危欲崩。寺老尚堪支古佛，地灵不肯着凡僧。定应嫌客留名姓，云逼人寒一砚冰。
三岩
作者：方岳
朝代：宋

山入苍州翠作层，何年凿此玉崚嶒。
瀑从峭壁飞将落，雪冱苍崖危欲崩。
寺老尚堪支古佛，地灵不肯着凡僧。
定应嫌客留名姓，云逼人寒一砚冰。
三岩
作者：方岳
朝代：宋

山入苍州翠作层，何年凿此玉崚嶒。瀑从峭壁飞将落，雪冱苍崖危欲崩。寺老尚堪支古佛，地灵不肯著凡僧。定应嫌客留名姓，云逼人寒一砚冰。
三巖
作者：方岳
朝代：宋

山入蒼州翠作層，何年鑿此玉崚嶒。
瀑從峭壁飛將落，雪沍蒼崖危欲崩。
寺老尚堪支古佛，地靈不肯著凡僧。
定應嫌客留名姓，雲逼人寒一硯冰。
三次韵答惠兰亭纸翠毫笔
作者：方岳
朝代：宋

半生书痴虫蠹木，不管瓶无旧储粟。青灯竹屋雪村寒，声鸣益悲梦难续。晚菘早韭有书味，诗腹冰清鄙梁肉。迩来毛颖会稽楮，乃欺余贫共羞缩。夜深磨墨诉石平，五色荣光随下烛。窗间错落惊暴富，每见儿曹辄相祝。奇笺勿污寒具油，玩弄其毋当肴蔌。觚棱古瓦亦欢喜，春浪生池含雪瀑。霜毫世辈何多耶，向者心期一夔足。吾生但识鼠须健，未省禽鱼堪汗牍。重绨十袭不敢吮，谁作猗那颂於穆。最怜长安骄騃儿，翠毫入手春山蹙。平时作叶供媚抚，拔羽诗书岂吾恧。何知梳洗晓鬟绿，解出文章排五鹿。策勋翰墨玉床籍，未羡香车驾金犊。如闻六宫今弋绨，钗梁不饰黄花菊。细钿高朵花为笔，创巧宁知谁缚束。吁嗟文采信为累，莫拯多生羽毛秃。
三次韵答惠兰亭纸翠毫笔
作者：方岳
朝代：宋

半生书痴虫蠹木，不管瓶无旧储粟。青灯竹屋雪村寒，声鸣益悲梦难续。晚菘早韭有书味，诗腹冰清鄙粱肉。迩来毛颖会稽楮，乃欺余贫共羞缩。夜深磨墨诉石平，五色荣光随下烛。窗间错落惊暴富，每见儿曹辄相祝。奇笺勿污寒具油，玩弄其毋当肴蔌。觚棱古瓦亦欢喜，春浪生池含雪瀑。霜毫世辈何多耶，向者心期一夔足。吾生但识鼠须健，未省禽鱼堪汗牍。重绨十袭不敢吮，谁作猗那颂于穆。最怜长安骄騃儿，翠毫入手春山蹙。平时作叶供媚妩，拔羽诗书岂吾恧。何知梳洗晓鬟绿，解出文章排五鹿。策勋翰墨玉床籍，未羡香车驾金犊。如闻六宫今弋绨，钗梁不饰黄花菊。细钿高朵花为笔，创巧宁知谁缚束。吁嗟文采信为累，莫拯多生羽毛秃。
三次韵答惠兰亭纸翠毫笔
作者：方岳
朝代：宋

半生书痴虫蠹木，不管缾无旧储粟。
青灯竹屋雪村寒，声鸣益悲梦难续。
晚菘早韭有书味，诗腹冰清鄙粱肉。
迩来毛颖会稽楮，乃欺余贫共羞缩。
夜深磨墨诉石平，五色荣光随下烛。
窗间错落惊暴富，每见儿曹辄相祝。
奇笺勿污寒具油，玩弄其毋当肴蔌。
觚棱古瓦亦懽喜，春浪生池含雪瀑。
霜毫世辈何多耶，向者心期一夔足。
吾生但识鼠鬚健，未省禽鱼堪汗牍。
重绨十袭不敢吮，谁作猗那颂于穆。
最怜长安骄騃儿，翠毫入手春山蹙。
平时作叶供媚妩，拔羽诗书岂吾恧。
何知梳洗晓鬟绿，解出文章排五鹿。
策勋翰墨玉床籍，未羡香车驾金犊。
如闻六宫今弋绨，钗梁不饰黄花菊。
细钿高朵花为笔，创巧宁知谁缚束。
吁嗟文采信为累，莫拯多生羽毛秃。
三次韻答惠蘭亭紙翠毫筆
作者：方岳
朝代：宋

半生書癡蟲蠹木，不管缾無舊儲粟。
青燈竹屋雪村寒，聲鳴益悲夢難續。
晚菘早韭有書味，詩腹冰清鄙粱肉。
邇來毛穎會稽楮，乃欺余貧共羞縮。
夜深磨墨訴石平，五色榮光隨下燭。
窗間錯落驚暴富，每見兒曹輒相祝。
奇牋勿污寒具油，玩弄其毋當肴蔌。
觚稜古瓦亦懽喜，春浪生池含雪瀑。
霜毫世輩何多耶，向者心期一夔足。
吾生但識鼠鬚健，未省禽魚堪汗牘。
重綈十襲不敢吮，誰作猗那頌於穆。
最憐長安驕騃兒，翠毫入手春山蹙。
平時作葉供媚嫵，拔羽詩書豈吾恧。
何知梳洗曉鬟綠，解出文章排五鹿。
策勛翰墨玉牀籍，未羨香車駕金犢。
如聞六宮今弋綈，釵梁不飾黄花菊。
細鈿高朵花爲筆，創巧寧知誰縛束。
吁嗟文采信爲累，莫拯多生羽毛禿。
三用韵酬沈同年
作者：方岳
朝代：宋

两屦适从何许来，双蓬无处避风埃。江湖谁共月千里，轩冕真同水一杯。纵有穷愁侵病骨，断无荣辱到灵台。只销处士星明润，未用三台入斗魁。
三用韵酬沈同年
作者：方岳
朝代：宋

雨屡适从何许来，双蓬无处避风埃。江湖谁共月千里，轩冕真同水一杯。纵有穷愁侵病骨，断无荣辱到灵台。只销处士星明润，未用三台入斗魁。
三用韵酬行甫平山之约
作者：方岳
朝代：宋

我家江南村，烟雨对山睡。与山几何别，尘土发深喟。欧阳有佳践，花骢一鞭至。亟报江南云，共此故人醉。
三用韵酬诸丈
作者：方岳
朝代：宋

家在江南黄叶村，归来重葺柳边门。溪云振闼砚犹湿，山溜通池水自喧。但得梅花容着语，无烦桃叶为开尊。逢迎车马荷衣老，面目何堪向绮园。
三用韵酬诸丈
作者：方岳
朝代：宋

家在江南黄叶村，归来重葺柳边门。
溪云排闼砚犹湿，山溜通池水自喧。
但得梅花容着语，无烦桃叶为开尊。
逢迎车马荷衣老，面目何堪向绮园。
三用韵酬诸丈
作者：方岳
朝代：宋

家在江南黄叶村，归来重葺柳边门。溪云排闼砚犹湿，山溜通池水自喧。但得梅花容著语，无烦桃叶为开尊。逢迎车马荷衣老，面目何堪向绮园。
三用韻酬沈同年
作者：方岳
朝代：宋

兩屨適從何許來，雙蓬無處避風埃。
江湖誰共月千里，軒冕真同水一杯。
縱有窮愁侵病骨，斷無榮辱到靈臺。
只銷處士星明潤，未用三台入斗魁。
三用韻酬行甫平山之約
作者：方岳
朝代：宋

我家江南村，煙雨對山睡。
與山幾何別，塵土發深喟。
歐陽有佳踐，花驄一鞭至。
亟報江南雲，共此故人醉。
三用韻酬諸丈
作者：方岳
朝代：宋

家在江南黄葉村，歸來重葺柳邊門。
溪雲排闥硯猶濕，山溜通池水自喧。
但得梅花容著語，無煩桃葉爲開尊。
逢迎車馬荷衣老，面目何堪向綺園。
三禽言
作者：方岳
朝代：宋

吕望非熊亦非龙，后车载归作三公。
庞眉皓发八十翁，几何日月土一丛。
盍不径老磻溪风，以文见医方自功。
西山之人不尔容，君不见秋崖无材终不逢，
长年垂钓烟波中。公非熊，同不同。
三禽言
作者：方岳
朝代：宋

麦熟熟，黄云压肩堆满屋。大儿烧穟事治谷，小儿撷蔬归作粥。阿翁饱去摩挲腹，柿叶浓阴对黄犊，快活一生甘碌碌。君不见秋崖白头守残牍，麦虽熟，饭不足。不如归，烧痕青青春蕨肥。茅篱数掩山四围，有秫可酿荷可衣。世间何地非危机，曷不长守西山饥。君不见秋崖醉眠钓鱼矶，六年不出山下扉。不如归，长安道上烟尘飞，莫向山家怨落晖。吕望非熊亦非龙，后车载归作三公。庞眉皓发八十翁，几何日月土一丛。盍不径老磻溪风，以文见医方自功。西山之人不尔容，君不见秋崖无才终不逢，长年垂钓烟波中。公非熊，同不同。
三禽言
作者：方岳
朝代：宋

麦熟熟，黄云肩堆满屋。大儿烧穟事治谷，小儿撷蔬归作粥。阿翁饱去摩挲腹，柿叶浓阴对黄犊，快活一生甘碌碌。君不见秋崖白头守残牍，麦虽熟，饭不足。
三禽言·其一
作者：方岳
朝代：宋

麥熟熟，黄雲壓肩堆滿屋。
大兒燒穟事治穀，小兒擷蔬歸作粥。
阿翁飽去摩挲腹，柿葉濃陰對黄犢，快活一生甘碌碌。
君不見秋崖白頭守殘牘，麥雖熟，飯不足。
三禽言·其一
作者：方岳
朝代：宋

麦熟熟，黄云压肩堆满屋。大儿烧穟事治谷，小儿撷蔬归作粥。阿翁饱去摩挲腹，柿叶浓阴对黄犊，快活一生甘碌碌。君不见秋崖白头守残牍，麦虽熟，饭不足。
三禽言·其三
作者：方岳
朝代：宋

吕望非熊亦非龙，后车载归作三公。庞眉皓发八十翁，几何日月土一丛。盍不径老磻溪风，以文见医方自功。西山之人不尔容，君不见秋崖无才终不逢，长年垂钓烟波中。公非熊，同不同。
三禽言·其三
作者：方岳
朝代：宋

吕望非熊亦非龙，后车载归作三公。
庞眉皓髮八十翁，几何日月土一丛。
盍不径老磻溪风，以文见医方自功。
西山之人不尔容，君不见秋崖无才终不逢，长年垂钓烟波中。
公非熊，同不同。
三禽言·其三
作者：方岳
朝代：宋

呂望非熊亦非龍，後車載歸作三公。
龐眉皓髮八十翁，幾何日月土一叢。
盍不徑老磻溪風，以文見醫方自功。
西山之人不爾容，君不見秋崖無才終不逢，長年垂釣煙波中。
公非熊，同不同。
三禽言·其二
作者：方岳
朝代：宋

不如归，烧痕青青春蕨肥。茅篱数掩山四围，有秫可酿荷可衣。世间何地非危机，曷不长守西山饥。君不见秋崖醉眠钓鱼矶，六年不出山下扉。不如归，长安道上烟尘飞，莫向山家怨落晖。
三禽言·其二
作者：方岳
朝代：宋

不如歸，燒痕青青春蕨肥。
茅籬數掩山四圍，有秫可釀荷可衣。
世間何地非危機，曷不長守西山饑。
君不見秋崖醉眠釣魚磯，六年不出山下扉。
不如歸，長安道上煙塵飛，莫向山家怨落暉。
三虎行
作者：方岳
朝代：宋

黄茅惨惨天欲雨，老乌查查路幽阻。田家止予且勿行，前有南山白额虎。一母三足其名彪，两子从之力俱武。西邻昨暮樵不归，欲觅残骸无处所。日未昏黑深掩关，毛发为竖心悲酸，客子岂知行路难。打门声急谁氏子，束蕴乞火霜风寒。劝渠且宿不敢住，袒而示我催租瘢。呜呼李广不生周处死，负子渡河何日是。
三虎行
作者：方岳
朝代：宋

黄茅惨惨天欲雨，老乌查查路幽阻。
田家止予且勿行，前有南山白额虎。
一母三足其名彪，两子从之力俱武。
西邻昨暮樵不归，欲觅残骸无处所。
日未昏黑深掩关，毛髮为竖心悲酸，客子岂知行路难。
打门声急谁氏子，束藴乞火霜风寒。
劝渠且宿不敢住，袒而示我催租瘢。
呜呼李广不生周处死，负子渡河何日是。
三虎行
作者：方岳
朝代：宋

黄茅慘慘天欲雨，老烏查查路幽阻。
田家止予且勿行，前有南山白額虎。
一母三足其名彪，兩子從之力俱武。
西鄰昨暮樵不歸，欲覓殘骸無處所。
日未昏黑深掩關，毛髮爲豎心悲酸，客子豈知行路難。
打門聲急誰氏子，束藴乞火霜風寒。
勸渠且宿不敢住，袒而示我催租瘢。
嗚呼李廣不生周處死，負子渡河何日是。
上元大雪重賦
作者：方岳
朝代：宋

愁霖半月辦此雪，元夕山城特地寒。
頓有園林春富貴，略無燈火夜闌珊。
年饑那得花成市，天巧聊將玉作欄。
百紫千紅生意動，不知后土幾時乾。
上元大雪重赋
作者：方岳
朝代：宋

愁霖半月办此雪，元夕山城特地寒。顿有园林春富贵，略无灯火夜阑珊。年饥那得花成市，天巧聊将玉作栏。百紫千红生意动，不知后土几时乾。
上元大雪重赋
作者：方岳
朝代：宋

愁霖半月办此雪，元夕山城特地寒。
顿有园林春富贵，略无灯火夜阑珊。
年饥那得花成市，天巧聊将玉作栏。
百紫千红生意动，不知后土几时干。
上冢
作者：方岳
朝代：宋

烟水初平稳放阊，解缨聊复濯沧浪。每年上冢天无准，是处下田春正忙。岁月可惊寒悄悄，贤愚同尽绿茫茫。早知识字能为崇，不废吾翁百本桑。
上冢
作者：方岳
朝代：宋

烟水初平稳放阊，解缨聊复濯沧浪。每年上冢天无准，是处下田春正忙。岁月可惊寒悄悄，贤愚同尽绿茫茫。早知识字能为祟，不废吾翁百本桑。一杯麦饭洒悲辛，不尽烟芜旧与新。地下岂无担板汉，世间但有乞墦人。荼蘼芍药几何日，寒食清明又一春。自是老怀多感慨，非干芳草负蹄轮。
上冢·其一
作者：方岳
朝代：宋

烟水初平稳放阊，解缨聊复濯沧浪。每年上冢天无准，是处下田春正忙。岁月可惊寒悄悄，贤愚同尽绿茫茫。早知识字能为祟，不废吾翁百本桑。
上冢·其一
作者：方岳
朝代：宋

烟水初平稳放阊，解缨聊復濯沧浪。
每年上冢天无准，是处下田春正忙。
岁月可惊寒悄悄，贤愚同尽绿茫茫。
早知识字能为祟，不废吾翁百本桑。
上冢·其一
作者：方岳
朝代：宋

煙水初平穩放閶，解纓聊復濯滄浪。
每年上冢天無準，是處下田春正忙。
歲月可驚寒悄悄，賢愚同盡綠茫茫。
早知識字能爲祟，不廢吾翁百本桑。
上冢·其二
作者：方岳
朝代：宋

一杯麦饭洒悲辛，不尽烟芜旧与新。
地下岂无担板汉，世间但有乞墦人。
荼䕷芍药几何日，寒食清明又一春。
自是老怀多感慨，非干芳草负蹄轮。
上冢·其二
作者：方岳
朝代：宋

一杯麦饭洒悲辛，不尽烟芜旧与新。地下岂无担板汉，世间但有乞墦人。荼蘼芍药几何日，寒食清明又一春。自是老怀多感慨，非干芳草负蹄轮。
上冢·其二
作者：方岳
朝代：宋

一盃麥飯灑悲辛，不盡烟蕪舊與新。
地下豈無擔板漢，世間但有乞墦人。
荼䕷芍藥幾何日，寒食清明又一春。
自是老懷多感慨，非干芳草負蹄輪。
上巳修禊社謝兩園
作者：方岳
朝代：宋

海棠過了只垂楊，合與良辰卜醉鄉。
定勝永和三月禊，併遊社謝兩流觴。
定州刻石猶真贋，晉代衣冠今在亡。
陶寫豈無絲竹在，不醻酒渴與詩狂。
上巳修禊社谢两园
作者：方岳
朝代：宋

海棠过了只垂杨，合与良辰卜醉乡。
定胜永和三月禊，併游社谢两流觞。
定州刻石犹真贋，晋代衣冠今在亡。
陶写岂无丝竹在，不醻酒渴与诗狂。
上巳修禊社谢两园
作者：方岳
朝代：宋

海棠过了只垂杨，合与良辰卜醉乡。定胜永和三月禊，并游社谢两流觞。定州刻石犹真赝，晋代衣冠今在亡。陶写岂无丝竹在，不酬酒渴与诗狂。
上巳修禊社谢两园
作者：方岳
朝代：宋

海棠过了只垂杨，合与良辰卜醉乡。定胜永和三月禊，并游社谢两流觞。定州刻石犹真赝，晋代衣冠今在亡。陶写岂无丝竹在，不醻酒渴与诗狂。
上巳游显亲寺题其壁
作者：方岳
朝代：宋

一犁初试茧栗犊，两岸对鸣晴雨鸠。摇落碧桃花片片，石阑干下钓鱼舟。松房小小雨留客，竹径深深鸟唤人。烂醉不知三月暮，等閒又是一年春。芳草垂杨水底天，半晴半雨作春妍。幅巾道服篷船坐，不是诗仙即酒仙。属玉双飞水满塘，石炉柏子掩山房。一瓶瀑煮春风湿，只听松声意自长。
上巳游显亲寺题其壁
作者：方岳
朝代：宋

芳草垂扬水底天，半晴半雨作春妍。
幅巾道服篷船坐，不是诗仙即酒仙。
上巳游显亲寺题其壁·其一
作者：方岳
朝代：宋

一犁初试茧栗犊，两岸对鸣晴雨鸠。摇落碧桃花片片，石阑干下钓鱼舟。
上巳游显亲寺题其壁·其一
作者：方岳
朝代：宋

一犂初试茧栗犊，两岸对鸣晴雨鸠。
摇落碧桃花片片，石阑干下钓鱼舟。
上巳游显亲寺题其壁·其三
作者：方岳
朝代：宋

芳草垂杨水底天，半晴半雨作春妍。幅巾道服篷船坐，不是诗仙即酒仙。
上巳游显亲寺题其壁·其三
作者：方岳
朝代：宋

芳草垂杨水底天，半晴半雨作春妍。
幅巾道服篷船坐，不是诗僊即酒僊。
上巳游显亲寺题其壁·其二
作者：方岳
朝代：宋

松房小小雨留客，竹径深深鸟唤人。烂醉不知三月暮，等閒又是一年春。
上巳游显亲寺题其壁·其四
作者：方岳
朝代：宋

属玉双飞水满塘，石炉柏子掩山房。一瓶瀑煮春风湿，只听松声意自长。
上巳溪汎
作者：方岳
朝代：宋

舴艋舟輕暖欲酣，鸕鷀杓重老何堪。
風霜兩鬢五十五，楊柳幾番三月三。
禊帖又逢今癸丑，蘭亭仍是舊東南。
死生政亦尋常事，却笑諸賢苦未諳。
上巳溪泛
作者：方岳
朝代：宋

舴艋舟轻暖欲酣，鸬鷀杓重老何堪。
风霜两鬓五十五，杨柳几番三月三。
禊帖又逢今癸丑，兰亭仍是旧东南。
死生政亦寻常事，却笑诸贤苦未谙。